Satu Perkara Penting Anda Perlu Tahu Sebelum Membeli Samsung Galaxy Note 7

Samsung Galaxy Note baru sahaja dilancarkan 3 minggu yang lalu. Melalui pemerhatian awal, nampaknya Galaxy Note 7 boleh dikategorikan sebagai ‘king of android phone’ setakat ini. Spesifikasi yang mantap, kebolehan kamera untuk mengambil gambar dengan sangat detail, waterproof dan S-pen antara ciri-ciri yang membuatkan Galaxy Note 7 sempurna. Buat anda yang mengetahui lebih lanjut mengenai Galaxy Note 7 boleh layari ke laman ini.

Dalam pada itu, terdapat satu perkara yang perlu anda beri perhatian kepada Galaxy Note 7 lebih-lebih lagi jika anda berminat untuk mendapatkannya. Masalahnya adalah skrin Galaxy Note 7 lebih mudah terdedah kepada calar. Pada mulanya kami agak sangsi dengan fakta ini memandangkan Galaxy Note 7 menggunakan teknologi skrin Corning Gorilla Glass terbaru iaitu Gorilla Glass 5.

Masalah ini nampaknya hanya berlaku kepada model terbaru Samsung ini sahaja, model lain seperti Galaxy Note 5 dan Galaxy S7 Edge masih boleh dikategorikan sebagai ‘scratch resistant’.

Tonton scratch test ini untuk mendapatkan kepastian.

Untuk mengatakan ini adalah suatu kelemahan yang besar tidak juga. Penggunaan skrin protector serta mengambil pelan Samsung Screen Protection Plan antara langkah terbaik untuk mengelakkan daripada telefon anda mudah calar dan retak.

Adakah Samsung Galaxy Note 7 merupakan pembelian yang berbaloi? Sudah pasti! Sesuai buat anda yang mahukan telefon high spec, multitasking serta zero lag. Oh ya, Samsung juga telah menambah baik kamera pada Galaxy Note 7 supaya lebih baik daripada Galaxy S7 yang sudah tersedia awesome.


Satu-Satunya Pesan Ayah Yang Kami Tidak Ikut Dan Sebabkan Ayah Sebak Hari Ini

Pada waktu aku menulis ni, ayah dan ibu aku dah selamat berada dalam perut kapal terbang Saudi Airlines memulakan 9,000km perjalanan menuju kota Mekah al Mukarramah untuk menunaikan ibadah haji, ibadah ultimatum yang berada di tangga terakhir dalam rukun agama.

Tengahari semalam, kami buat kenduri doa selamat di rumah ibu ayah aku. Syukur ramai tetamu yang datang bersama-sama ucap selamat dan mendoakan kesejahteraan mystical journey yang bakal ibu dan ayah aku tempuh di Haramain nanti.

Semalam, ketika tetamu dan saudara mara kian beransur pulang, dalam jam 3 petang macam tu, adik aku brader farmasi dapat call daripada kawan dia di Ipoh beritahu ada dokumen yang ayah aku kena sign perihal guarantor syarikat yang adik aku tu tengah uruskan.

Masalahnya, mamat tu tak boleh turun ke Tanjong Malim sebab dia kena ke Penang. Mahu tak mahu, sebelum pergi haji, ayah aku mesti juga turunkan tandatangan dan perkara itu mesti berlaku di Ipoh petang tu juga.

Kalau tidak, hal urusan adik aku ni akan tertangguh lama sebab dokumen guarantor tak lengkap.

Aku, brader farmasi, adik aku sorang lagi Taufiq Ahmad, berbincang sekejap dengan ibu ayah macam mana nak setelkan hal ni.

Di rumah, masih ada saudara mara, sahabat handai, sedang kipas khemah masih ligat berpusing dan lauk-pauk pun masih berbaki menunggu belen tetamu yang mungkin sampai lewat.

Akhirnya, ayah aku setuju juga turun ke Ipoh semata-mata demi satu tandatangan.

Macam tu lah ayah dengan ibu aku, kalau hal melibatkan urusan anak-anak, hal hal depa yang sepatutnya lagi penting pun depa sanggup ketepikan.

Bayangkan tengah kenduri di Tanjong Malim, esoknya pukul 8 pagi dah mesti bertolak ke Kelana Jaya, hari ni jam 3 petang anak-anak minta ikut ke Ipoh pula.

Kebetulan masa tu, anak murid master yang datang, abang Masri, abang Lan dan abang Rahim masih berborak bawah khemah dan depa memang niat nak stay sampai malam, maka ayah aku ajak depa sekali teman ke Ipoh selesaikan hal adhoc yang tiba-tiba muncul mendesak ni.

Ayah aku tidur sepanjang perjalanan, mungkin sebab penat dengan urusan kenduri dan melayan tetamu 1-2 hari ni.

Sampai di toll Ipoh, ayah aku pun terjaga dan kembali berborak.

“Kita ke BMW sign kat situ yah, tak jadi kat McD, member dah ada kat situ” – terang adik aku, brader farmasi.

Aku yang jadi driver keluar exit area Tasek dan terus drive ke Jalan Kuala Kangsar menghala balik ke pekan Ipoh.

“Apehal tukar BMW pulak ni?, BMW belah kiri ni ke atau aku nak kena uturn?” – aku pula membalas.

“Belah kiri ni je, tu haa dah nampak signage, ready signal masuk”

Aku belok kiri masuk terus parking. Adik aku Taufik (Opik) ajak ayah aku keluar lepak depan pintu masuk pejabat BMW, sementara aku pulak ikut brader farmasi masuk dalam cari kawan dia. Nama kawan dia Davis.

Davis muncul dari satu ruang, kami bersalam dan dia senyum sambil bagi aku sesuatu. Aku patah balik keluar dan panggil Opik dan ayah aku masuk dalam.

Opik dan ayah berjalan ikut aku, sementara brader farmasi dah hilang bersama Davis ke ruang belakang.

Baca: Orang Kampung Kata Seorang Ayah Bodoh, Sehinggalah Anaknya Menemui Ini Ketika Dewasa

Sampai di ruang belakang BMW showroom, aku keluarkan dari poket barang yang Davis bagi aku tadi, kunci kereta. Aku hulur ke ayah aku;

“Ehh kita nak cepat ni, bukannya ada masa nak test kereta, mana dokumen nak sign tadi?” – tanya ayah aku agak tertekan.

Kunci kereta yang aku hulur tadi ayah aku masih pegang.

“Ayah cuba tengok nombor plat tu” – Opik tunjuk ke nombor plat kereta yang cuma 2 meter dari tempat kami semua berdiri.

Ayah aku perhatikan nombor plat. Sama macam nombor plat kereta dia sekarang.

“Ni la kereta baru ayah, hadiah sebelum pergi haji” – brader farmasi mencelah.

BMW 520i dengan warna carbon black cuma memerhatikan kami anak-beranak sedang cuba beritahu dan yakinkan ayah yang sang kereta telah dibeli dan dihadiahkan oleh anak-anak kepada seorang ayah.

Rancangan aku, brader farmasi dan Opik untuk trick bawa ayah ke Ipoh went smooth. Yess!

Ayah aku nampak sebak dalam tak percaya. Kami tiga beradik lagi la sebak.

Ya. Sepanjang hidup ayah aku, dia tak pernah beli kereta baru, semua kereta yang dia pernah beli adalah kereta second hand.

Kereta-kereta ni pula sering bertukar ganti atas banyak sebab, tak habis bayar, sangkut bayar, sambung bayar, downgrade bayar dan ada juga aku ingat masa sekolah rendah kereta ni kena tarik sebab berbulan tak bayar.

Pada ayah aku, jenis kereta apa tak pernah penting masa tu, yang penting keluarga cukup makan pakai dan anak-anak punya duit nak belajar tak sangkut.

Antara hal yang aku paling ingat masa kecik, bila kami nampak kereta besar hebat macam Merc atau BMW, ayah aku akan cakap;

“Nanti hangpa dah besar, kerja lah elok-elok ada duit boleh beli kereta macam tu, dapat bagi ayah dengan ibu tumpang pun jadi lah. Naik kereta macam tu best, macam duduk dalam kapal terbang.”

Kami tiga beradik terhangguk-hangguk, walaupun kami tahu ayah tak pernah pun naik BMW atau Merc yang sedap tu, apatah lagi naik kapal terbang pun ayah aku tak pernah pada waktu tu.

Sekarang kami dah besar. Ya. Pesan ayah aku “Nanti hangpa dah besar..” tu roll back semula.

Betul sekarang kami dah kerja elok. Betul sekarang kami beli BMW 520i brand new.

Semua pesan ayah dulu kami ikut, kecuali satu saja yang kami tak ikut;

Kami tak beli kereta untuk ayah ibu tumpang, tapi kami beli kereta untuk ayah ibu, supaya kami yang dapat tumpang, macam masa kami kecik-kecik dulu. Terima kasih.

Selamat menunaikan ibadah Haji ayah dan ibu. Kereta ni no worries, kami tak bawak jauh-jauh lah.

Baca lagi: Terpisah 20 Tahun, Gadis Ini Travel Solo Ke Korea Demi Menjejaki Ayah Kandungnya


Satu-Satunya Rumah Tradisional Di Chow Kit, Kini Semakin Hilang

Rumah kecil ini, mengingatkan kita kepada kartun Disney bertajuk 'Up'.

Ditenggelami di antara deretan kedai-kedai setinggi empat tingkat, rumah kayu kecil berusia 90 tahun ini telah diduduki oleh 4 generasi sebuah keluarga.

Rumah ini masih utuh berdiri walaupun telah melalui beberapa peristiwa seperti pendudukan Jepun ketika Perang Dunia Kedua, kebangkitan komunis, kemerdekaan Malaysia, banjir-banjir besar di Kuala Lumpur serta pembangunan yang mengubah komuniti asal kawasan ini.

Rumah kecil ini menyaksikan perkahwinan, kelahiran serta pemergian insan-insan tersayang. Rumah ini juga merupakan tempat tinggal seorang wanita kecil dan lemah berusia 80 tahun.

Norma Manjawali tinggal di rumah kayu ini hampir keseluruhan hayat beliau, sejak lahir pada tahun 1932.

Norma dibesarkan, berkahwin serta membesarkan anak di rumah ini. Beliau adalah satu-satunya pewaris kampung masyarakat Mandailing yang masih tinggal di situ, buat berabad-abad lamanya.

Tetapi, tiba-tiba, penduduk Chow Kit tersedar bangunan bersejarah yang lebih dikenali sebagai 'Rumah Pusaka Chow Kit' atau 'Rumah Degil' ini sudah tiada lagi.

Dalam kartun Disney 'Up', Carl Fredricksen, seorang lelaki tua masih mahu terus tinggal di dalam rumahnya walaupun dihimpit oleh pembangunan pencakar langit di sekelilingnya. Akibat tidak tahan dengan desakan pemaju, Carl mengikat rumahnya dengan beribu-ribu biji belon dan terbang bersama-sama dengannya.

Akan tetapi 'Rumah Degil' tidak dapat terbang dengan beribu-ribu biji belon, kata Fatulrahman Ghazali. Penerbit filem ini sedang merakamkan sebuah dokumentari tentang sebuah projek amal yang mencerai, memulih dan memindahkan rumah lama itu ke tempat lain.

Pada awal tahun ini, pasukan ini menceraikan rumah lama itu dengan tujuan untuk membinanya semula.

"Terdapat banyak sejarah rumah ini," kata Fatulrahman. Rumah ini dibina oleh datuk Norma iaitu Haji Jaafar Sutan Mengatas. Keluarga ini dipercayai merupakan keturunan Sutan Puasa, iaitu salah seorang pengasas Kuala Lumpur, di samping Raja Abdullah dan Yap Ah Loy.

Rumah ini dibina oleh kontraktor berbangsa Cina pada tahun 1926. Ia merupakan salah sebuah di antara deretan rumah-rumah yang dimiliki oleh keluarga besar Sutan Mengatas, yang terlibat dalam perniagaan perlombongan.

"Mereka memulakan perniagaan perlombongan di sini. Keluarga ini dipercayai berasal daripada keluarga bangsawan, dan berpindah ke sini untuk mengembangkan perniagaan," kata Fatulrahman.

Setelah masa berlalu, satu demi satu rumah di situ ditelan oleh arus pembangunan pesat kawasan Chow Kit. 'Rumah Degil' adalah satu-satunya rumah tunggal pewaris kepada sejarah silam Chow Kit.

Sedihnya, kesukaran menjaga rumah berkenaan akhirnya memaksa kumpulan pewaris-pewaris tanah berkenaan menjual tapak tanah itu yang berharga berjuta-juta ringgit.

Pada bulan Mac tahun ini, pasukan 'Rumah Pusaka Chow Kit', atau lebih dikenali sebagai RPCK, iaitu sekumpulan sukarelawan yang berusaha untuk memelihara warisan asli Kuala Lumpur ini, memulakan kerja amal mereka dengan membuka dan menceraikan bahagian-bahagian rumah ini.

Usaha mereka untuk mendapatkan status warisan terhadap rumah berkenaan daripada kerajaan, tidak berjaya.

Pasukan RPCK bercadang membina semula rumah itu, selepas mendapat dana dan mengenal pasti tapak yang sesuai.

Norma sekarang tinggal dengan anak perempuannya di Putrajaya.

Video dibawah pula dirakam oleh Fatul Ghazali pada tahun 2007.

Untuk mengetahui lebih lanjut tentang usaha kumpulan RPCK, lawati Facebook page mereka di Rumah Pusaka Chow Kit.

BACA: Wartawan Dedah Kisah Belakang Tabir Penjenayah Botak Chin Sewaktu Di Penjara

BACA: Maria Menado Dan Warisan Filem Melayu Yang Hilang

LIKE dan FOLLOW Vocket di Facebook serta Instagram


Satu Warkah Buat Kekasih. Ini Untuk Sayang, Saya Sayang Sayang

Sayang selalu buat-buat tak bau bila bercakap dengan sayang.
Sayang selalu buat-buat tak nampak bila nampak bibir sayang yang kusam tu.
Sayang selalu buat-buat tak nampak gigi sayang yang kuning tu.

Hati sayang sakit bila,
Sayang selalu cium dia lepas kita habis makan sama-sama.
Sayang selalu topap dia walaupun sayang tak topap prepaid sayang.
Sayang selalu janji nak berhenti tapi tak berhenti juga.

Ini last peluang dari sayang,
Tengok video ni dan pilihlah,
sayang atau dia!


AirAsia Sahkan Sistem Mereka Telah Diserang Penggodam

Baru-baru ini kita dikejutkan dengan berita serangan ransomware yang membabitkan syarikat penerbangan kos rendah tempatan. Lebih teruk lagi, laporan awal mendedahkan lebih 5 juta data termasuk pengguna dan pekerja telah tertiris.

Terbaharu, Capital A Berhad menerusi pengumuman di Bursa Malaysia mengesahkan bahawa sistem mereka telah menerima serangan siber seperti yang dilaporkan sebelum ini.

AirAsia menekankan yang mana ia tidak menjejaskan sistem kritikal mereka dan syarikat telah mengambil semua langkah proaktif dalam mengatasi masalah sekuriti itu.

Bagaimanpun, AirAsia tidak pula menyentuh tentang isu kebocoran data 5 juta pengguna ekoran serangan siber pada kali ini. Jadi, perkara ini masih menjadi tanda tanya oleh semua orang jika kebocoran ini benar-benar berlaku atau pun hanya satu helah memeras wang dari penggodam.


Saturn, Buaya Yang Terselamat Dari Perang Dunia Kedua Mati Di Usia 84 Tahun

Saturn, seekor buaya yang selamat dari Perang Dunia II di Berlin, Jerman, dilaporkan meninggal dunia di Zoo Moscow, Rusia. Pihak zoo mengatakan, manifold buaya Mississippi mati pada hari Jumaat pagi waktu tempatan.

“Saturn meninggal pada usia tua. Umurnya 84 tahun, sangat tua,” kata Zoo Moscow.

Buaya itu pada asalnya diberikan kepada Berlin Zoo pada tahun 1926 sejurus dia dilahirkan di AS. Dia dilaporkan terselamat dari pengeboman pada tahun 1943. Tiga tahun selepas pengeboman itu, tentera Britain menemui Saturn, dan segera menyerahkannya ke Uni Soviet, lapor BBC.

Вчера утром наш миссисипский аллигатор Сатурн умер от старости. Ему было около 84 лет – крайне почтенный возраст. Московскому зоопарку выпала честь содержать Сатурна 74 года. Он видел многих из нас детьми. Надеемся, что мы его не разочаровали. pic.twitter.com/UigsB8xwBv

— Московский Зоопарк (@moscowzoo) May 23, 2020

Bagaimana dia bertahan selama tiga tahun masih misteri. Apa yang jelas sejak Julai 1946, haiwan itu telah menjadi penduduk tetap kota Moscow. Dalam kenyataan rasmi, pihak zoo mengatakan bahawa mereka diberi penghormatan kerana dibenarkan menjaga haiwan itu selama 74 tahun.

“Bagi kami, Saturn adalah keseluruhan era. Itu tidak berlebihan. Dia berada ketika kami masih kanak-kanak. Kami harap kami tidak mengecewakannya,” kata kenyataan tersebut.

Sepanjang hidupnya, Saturn dilaporkan akrab dengan penjaganya, dan suka dibelai. Buaya Mississippi hanya dapat hidup antara 30-50 tahun. Oleh kerana itu, Saturn adalah antara buaya tertua di dunia.

Untuk membaca laporan lain mengenai binatang, klik pautan di bawah.

18 Buaya Terlepas Dari Zoo Akibat Banjir Di Sumatera Utara

Fenomena Termakan Cakap ‘Si Buaya’ Semasa Memulakan Bisnes

Indonesia Tawar Ganjaran Kepada Mereka Yang Berani Selamatkan Buaya Gergasi Ini


Saudi Gantung Kemasukan Jemaah Umrah Berikutan Wabak Coronavirus

Bermula di China, wabak COVID-19 atau coronavirus ini nampaknya mulai merebak ke beberapa negara lain termasuk Arab Saudi dan benua Eropah.

Sehubungan dengan itu, Arab Saudi pada hari ini telah menghentikan sementara kemasukan jemaah dari negara luar yang berniat untuk mengerjakan umrah.

Difahamkan pergantungan ini termasuklah sekatan kepada program ziarah Masjid Nabi di Madinah menurut kenyataan Kementerian Luar Arab Saudi.

Berdasarkan statistik, seramai 7 juta jemaah mengerjakan umrah di Arab Saudi setiap tahun dimana majoriti daripadanya mendarat di lapangan terbang Jeddah dan Madinah.

Sebelum ini, dilaporkan seramai 18 warga Korea Selatan telah dijangkiti Coronavirus seusai menziarah Israel. Kehadiran wabak ini turut membuatkan Jepun bercadang untuk membatalkan penganjuran Sukan Olimpik Tokyo 2020.

18 Warga Korea Selatan Dijangkiti Coronavirus Selepas Selesai Ziarah Israel

Coronavirus Buat Jepun ‘Cuak’, Cadang Batal Penganjuran Sukan Olimpik Tokyo 2020


SaveME 999 POLIS Aplikasi Keselamatan Mesra Pengguna

Berikutan dengan rentetan insiden yang mengancam nyawa orang ramai membuatkan pihak Malaysia Emergency Response Service atau lebih dikenali sebagai MERS999 memperkenalkan satu aplikasi keselamatan yang membolehkan pengguna menghubungi pihak polis dengan mudah.

Aplikasi ini membenarkan pengguna yang berada dalam kecemasan untuk menghubungi pihak polis dengan lebih mudah hanya menekan pilihan “Click Here” yang tersedia dalam aplikasi tersebut. Jika anda pengguna baharu, anda dikehendaki untuk mengisi maklumat peribadi anda untuk memudahkan urusan pihak polis yang menerima panggilan kecemasan dari pengguna.

Pengguna akan diberi panduan melalui video yang disediakan pada aplikasi tersebut. Untuk memastikan pihak polis boleh menjejaki lokasi kejadian, pengguna dinasihatkan untuk mengidupkan GPS pada telefon bimbit anda.

Aplikasi ini boleh dimuat turun di PlayStore untuk pengguna Android dan AppStore untuk pengguna iOS.


‘Saya Ada Terlepas Apa-Apa Ke?’ – YB Terkejut Dapat Ayam Goreng KFC Sebesar Peket Sos Cili

Ayam goreng KFC merupakan salah satu makanan segera yang menjadi pilihan orang ramai tidak kira golongan umur. Bagaimanapun sejak kebelakangan ini saiz ayam yang kecil telah mendatangkan kegusaran orang ramai.

Terbaharu, YB Lim Lip Eng terkejut apabila mendapati saiz ayam goreng yang dibeli di KFC cumalah sebesar peket sos cili sahaja.

“Saya ada terlepas apa-apa ke?” ujar beliau yang sudah lama tidak makan KFC dan tertanya-tanya sama ada saiz ayam goreng itu merupakan saiz standard pada masa sekarang.

Saiz lebih kurang paket sos. Saya dah lama tak makan @KFCmalaysia, adakah ini standard size ayam goreng sekarang? Saya ada terlepas apa-apa ka? 😅 pic.twitter.com/dVkTj4TB0n

— LIM LIP ENG (@limlipeng) January 15, 2023

Ciapan beliau menerima maklum balas daripada netizen yang sudah cukup kecewa dan ‘patah hati’ untuk membeli ayam goreng dari restoran makanan segera itu.

Nyata orang ramai, saiz ayam goreng pada ketika tidak ubah seperti saiz ‘burung puyuh goreng’. Lebih-lebih jika pelanggan mendapat bahagian drumstick.

Netizen turut meluahkan kekecewaan kerana kenaikan harga set KFC dengan saiz ayam goreng diterima adalah satu perkara yang amatlah tidak boleh dikompromikan.

Agreed that KFC is hopeless and taking consumers for a ride. I rather eat ayam goreng berempah from roadside stalls. Better value for money! #Malaysia https://t.co/YUenHCAE2a

— KammoSiWong (@KammoSiWong) January 15, 2023

KFC? Lupakan terus YB. Lebih berbaloi Texas Chicken atau Marry Brown. https://t.co/pfldiIGaIq

Haritu pun dapat macam ni, kita ni bersyukur tau tapi tapi kita bayaq mahai kott 😭😫 https://t.co/zt4lEzWFRx

— ᴍɪᴍɪᴍᴀʀᴠᴇʟ 🇲🇾 (@MimiMarvel11) January 15, 2023

kalau mcm ni punya gaya, lebih elok kfc berniaga cendawan goreng tepung. https://t.co/uJOqwNRz83

Orang ramai turut menyarankan YB untuk membeli ayam goreng dari beberapa tempat lain yang mereka berpendapat ianya jauh lebih berbaloi.

Dalam pada itu, melihat ciapan-ciapan lain di Twitter @KFCMalaysia, ramai yang mempersoal dan berkongsi gambar saiz ayam goreng yang mereka dapat, sangat kecil bersaiz lebih kurang tapak tangan orang dewasa

seyes lah @KFCmalaysia ni kepak ke apa??? roti lagi besar hahaha lain macham ea sekarang pic.twitter.com/cn8sXHAd7t

— 🏴🏴🏴fatinsyazwani🏴🏴🏴 (@waniedha) January 7, 2023

Ada juga yang menerima ayam goreng yang saiznya jauh lebih kecil daripada roti. Bahkan ada yang dapat ayam sebesar penutup bekas mashed potato dan coseslaw.

Jika anda menghadapi situasi seperti ini, jangan panik. Boleh cuba dahulu saranan bekas pekerja KFC yang berkongsi tindakan-tindakan pelanggan boleh lakukan jika mendapat ayam bersaiz kecil di KFC. Anda boleh baca lebih lanjut melalui pautan ini.


‘Saya Akan Porak Perandakan Semua Balai Polis Dan Hidup Tuan’ – Datuk Seri Ugut Polis Ditahan

Ketua Polis Johor, Datuk Ayob Khan Mydin Pitchay mengesahkan bahawa seorang lelaki mengaku Datuk Seri telah ditahan selepas mengugut dua mangsa termasuk seorang anggota polis berpangkat Inspektor, lapor Harian Metro.

Dia yang berusia 56 tahun dipercayai melakukan pemerasan ke atas mangsa dengan mengugut mangsa membayar sejumlah hutangnya. Mangsa kemudian terus membuat laporan polis.

Lelaki terbabit kemudiannya ditahan kira-kira jam 8.30 malam bersama-sama dengan rakannya yang berusia 41 tahun.

Ayob Khan menyatakan bahawa ketika ditahan, Datuk Seri itu sekali lagi mengugut polis bertugas yang berpangkat Inspektor dengan kata-kata, “kalau tuan tangkap saya, saya akan porak perandakan semua balai polis dan hidup tuan”

Bagaimanapun, melalui siasatan pihak polis, lelaki berkenaan difahamkan menggunakan gelaran Datuk Seri yang tidak diiktiraf oleh kerajaan.

Dia juga mempunyai rekod jenayah lampau berunsur jenayah kekerasan termasuk dua kali dikenakan tindakan di bawah Ordinan Darurat dengan ditahan di Simpang Renggam dan Pulau Jerejak sekitar tahun 80-an dan 90-an.

Ayob Khan menambah bahawa lelaki berkenaan juga banyak menderma wang kepada pertubuhan bukan kerajaan (NGO) bagi melindungi kegiatannya.

Kes ini akan disiasat mengikut Seksyen 385 Kanun Keseksaan kerana pemerasan dan Seksyen 506 Kanun Keseksaan kerana ugutan jenayah.

Usahawan kosmetik bergelar ‘Datuk Seri’ ditahan terbabit penyeludupan dadah bernilai RM5 juta. Klik pautan di bawah untuk membaca.

Usahawan Kosmetik Bergelar ‘Datuk Seri’ Ditahan Terbabit Penyeludupan Dadah Bernilai RM5 Juta

Disyaki Terlibat ‘Macau Scam’, Datuk Seri Bertindak Melarikan Diri Kini Diburu Polis

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’


Saya Bangga Berbahasa Inggeris Dengan Slanga Melayu Kerana Satu Perkara Ini

Saya anak kampung, berasal dan tinggal di sebuah kampung kecil dekat Pantai Cahaya Bulan (PCB) di Kota Bharu, Kelantan.

Namun berkat usaha gigih dan jasa ibu bapa dan guru-guru, selalu baca buku Bahasa Inggeris, banyak menulis ejaan, selalu bawa kamus Oxford dwibahasa kecil ke mana-mana sahaja (pergi rumah nenek pun bawa kamus sebab nak pandai Bahasa Inggeris punya pasal).

Saya juga cuba bercakap Inggeris walaupun bercakap seorang diri depan cermin, macam-macam saya buat, dan akhirnya saya selalu cemerlang dalam subjek Bahasa Inggeris tidak kira penulisan atau lisan.

Saya membesar dengan memenangi pelbagai pertandingan melibatkan Bahasa Inggeris pada pelbagai peringkat termasuklah antarabangsa, akhirnya melanjutkan pelajaran ke Australia (tajaan biasiswa penuh) yang menggunakan Bahasa Inggeris 100% dari Ijazah hinggalah ke PhD.

Saya pernah tinggal di Australia hampir 9 tahun dan terlibat secara langsung dengan masyarakat Australia semasa berusia 19 hingga 27 tahun.

Saya pernah mendapat markah tertinggi iaitu 39 markah pada peperiksaan lisan di universiti Australia (markah penuh ialah 40 markah). Dan nak dijadikan cerita, markah kedua tertinggi pada peperiksaan itu ialah 32 markah.

Rata-rata pelajar dalam kursus tersebut adalah para pelajar Inggeris, dari Australia, UK, USA, Canada dan pelbagai lagi.

Saya masih ingat hari itu saya memakai baju Melayu (seluar slack hitam) kerana hari itu hari Jumaat. Tapi budak Melayu kampung inilah yang jadi top scorer.

Semasa Majlis Konvokesyen PhD pada September 2015 juga saya telah diberikan peluang memberi ucapan dalam Bahasa Inggeris mewakili semua graduan kerana pengiktirafan sebagai pembawa cokmar sekaligus pelajar cemerlang mewakili 4 fakulti di The University of Adelaide, Australia.

Baca kisah saya: Berpeluang Membawa Cokmar Universiti Adelaide, Lelaki Ini Ada Misi Besar

Orang yang kenal saya akan tahu saya boleh bertutur dalam Bahasa Inggeris, menggunakan slanga BIASA seperti orang Melayu yang lain, tiada lenggok seperti orang putih. Slanga-slanga saya letak tepi.

Ada jugalah yang bertanya, boleh jadi menyindir, “Eh, dok Australia bertahun-tahun sebegitu takkan tak boleh cakap English gaya slanga Australia atau orang putih?” Saya jawab, “Tak perlu pun” sambil senyum.

Selain itu ada juga yang mengomel, “gaya kau tak berubah pun, kan? Dulu sebelum ke Australia pakai baju Melayu. Sekarang dah balik, sama je. Siap pakai jubah macam orang balik dari Mesir. Aku ingatkan kau pakailah macam gaya hipster ke, apa ke. Barulah nampak gaya orang putih sikit!” Menarik betul cadangannya untuk saya mengubah fesyen berpakaian.

Saya jawab, “pakai je la apa pun, asalkan elok dan menjaga aurat.” Heheh, kan dah terkena.

Foto Majlis Konvokesyen September 2011 untuk graduasi Disember 2010 di The University of Adelaide, Australia. Bersama dua supervisors saya, alhamdulillah dapat First Class Honours masa ni. CGPA 7.00/7.00. Masa ini, puteri pertama kami berusia 2 bulan

Nak tahu kenapa saya tak pernah nak bercakap slanga orang Inggeris, atau slanga orang Australia? Nak tahu kenapa saya tak ikut gaya hidup sosial orang Australia, terutamanya dari segi pengurusan pakaian dan lain-lain?

Saya belajar, menulis, bercakap dan pelbagai aktiviti menggunakan Bahasa Inggeris adalah bertujuan untuk kehidupan.

Contohnya mencari ilmu, meningkatkan kualiti diri, memudahkan komunikasi. TIDAK bertujuan untuk MENJADI orang Inggeris atau orang putih. Apatah lagi nak menceduk budaya sosial mereka ke dalam hidup saya.

Saya kekal dengan identiti Melayu Muslim saya, sejak awal pergi ke Australia, sehinggalah kini (sejak setahun yang lalu) pulang berkhidmat mendidik para penuntut universiti di Malaysia.

Apa yang saya nak cuba sampaikan dalam artikel ini?

Hidup kita perlulah ada prinsip dan jati diri. Kita yang lahir sebagai Melayu dan Muslim ini perlu bersyukur dan menghargai ketetapan yang Allah swt berikan ini. Perlu sedar diri dalam aspek ini.

Prinsip dan jati dirilah yang akan menjadi tunjang dalam kehidupan kita. Anak-anak muda terutamanya, jangan mudah terpengaruh dengan keadaan sekeliling.

Jangan terikut-ikut dengan anasir-anasir di kiri, kanan, depan dan belakang kita. Jangan ubah diri kita mengikut cara mereka tanpa ada keperluan yang jelas.

Nak berjaya cemerlang dengan pengajian menggunakan Bahasa Inggeris atau nak berjaya cemerlang di negara orang putih TIDAK memerlukan kita menukar gaya cakap kita sehingga menjadi orang putih dan berpakaian seperti mereka.

Wanita muslimah kekalkanlah tudung di kepala, lelaki muslim kekalkanlah pakaian sopan. Bercakaplah seperti biasa, tak perlu risau nak bercakap slanga orang putih. Sebab kita bukan orang putih. Betul, tak?

Kekalkanlah jati diri Muslim, kekalkanlah jati diri Melayu. Jangan malu, jangan segan, jangan rasa inferior atau rendah diri.

Ikut pengalaman saya, kita tidak disanjung oleh orang putih disebabkan slanga kita yang semacam slanga percakapan mereka atau disebabkan pakaian kita yang menyerupai mereka.

Tetapi mereka lebih respek apabila kita mampu menyinar di ‘pentas’ dengan Bahasa Inggeris slang gaya kita, mereka lebih respek disebabkan English is our second language but still we manage to speak in a fluent and understandable manner, dan menonjolkan ciri-ciri sikap dan pakaian unik daripada bangsa kita.

Contohnya, “Wow! Your baju Melayu is so beautiful.”

Sekali kita jadi Muslim, berbanggalah dengannya dan carry the title. Jangan sorok-sorok, jangan malu-malu. Selepas itu nak cakap slanga Inggeris gaya negara mana sekalipun, cakaplah.

Asalkan jati diri kekal, bukan sampai warnakan rambut hitam kita dengan warna merah macam termandi dengan air karat. Kalau boleh speaking slang orang putih, tu kira bonus ye. Jangan lebih sudu daripada kuah.

Kita belajar Bahasa Inggeris bukan untuk jadi orang Inggeris. Biaq pi la depa. Heheh.

Baca juga tips siapkan PhD yang telah saya kongsikan: 11 Petua Menyiapkan Penulisan Tesis PhD Dalam Masa 3 Bulan


‘Saya Baru Kehilangan Bapa’ – Azza Elite Kecewa Dimaki Azwan Ali Selepas Lambat Terima Tempahan Sejadah

Sebelum ini, Azza Elite yang merupakan penyanyi dan pelakon telah berkongsi berita sedih apabila bapanya meninggal dunia. Masih lagi dalam keadaan duka, Azza terpaksa meninggalkan sementara urusan perniagaannya untuk menguruskan urusan keluarganya.

Menerusi perkongsian di Instagramnya, Azza berasa kecewa apabila terpaksa berdepan dengan kata-kata kurang senang daripada Azwan Ali di ruangan komen. Difahamkan, Azwan Ali berasa berang kerana masih belum mendapat sejadah yang dibelinya.

Susulan itu, Azza meminta Azwan Ali untuk memahami keadaannya pada waktu ini yang baru sahaja kehilangan insan tersayang. Malah, Azza memuji niat baik Azwan Ali untuk membeli sejadah tetapi percakapan dan penulisan Azwan perlu diperbaiki.

“Tak pernah cari pasal dengan sesiapa. Balik Sg i sibuk urus mak i. Dengan bapa i sakit. Tak boleh nak fikir orang nak beli sejadah ke ape ke. I fikir ayah dan mak i je. Keadaan parent i.

“Dalam dunia ni biar kita dahulukan mak ayah kita ya abang. Sampai hati dia tulis mcm ni! Bapa i meninggal semalam faham tak. Jangan sesuka hati maki.” kata Azza

Menjengah ke ruangan komen, rata-rata netizen dan rakan selebriti memberikan kata-kata semangat untuk Azza serta meminta agar tidak melayan komen-komen seperti itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Jualan Sambal Nyet Cecah RM14 Juta, Khairulaming Umum Bakal Buka Kilang Kedua Di Kelantan

Tidak Dijemput Kerana Makanan ‘Non-Halal’, Tindakan Jiran Belanja KFC Sebagai Ganti Raih Pujian Netizen

Reaksi Azwan Ali Kena ‘Friendzone’ Secara Live Buat Netizen Terhibur


Saya Berhenti ‘Judge’ Orang Lepas Lihat 2 Kejadian Ini Semasa Travel

Nak cerita pengalaman travel yang lepas. Di UK anda boleh berdakwah secara terbuka tidak kira apa agama sekali pun. Di Birmingham, setiap minggu saya akan ke Bullring dan lihat kumpulan aktivis ini tak putus-putus berdakwah.

Mereka akan menghulurkan FREE HOLY QURAN (English translation) kepada sesiapa sahaja yang ingin tahu tentang Islam. Berhadapan booth mereka, ada kumpulan ahli gereja juga turut menyebarkan ajaran Kristian dengan terjemahan Bible.

Saya melihat tiada persengketaan dalam menyebarkan ajaran agama masing-masing.

Sedang saya perati kumpulan aktivis Muslim ini, saya dapati ada seorang lelaki Eropah yang penuh tatoo di badan dan di muka berbual dengan mereka.

Entah apa yang mereka bualkan, saya tertanya-tanya. “Ask Me About ISLAM” dibelakang badan salah seorang aktivis menarik perhatian saya. Bertanya tentang Islam mungkin?

Saya lihat lelaki bertatoo itu menghulurkan beberapa keping wang kepada mereka. Mashaallah! Tak sangka “orang yang macam tu” boleh memberi sedekah kepada orang yang bukan seagama dengan dia. Bodohnya aku suka judge orang.

Lagi pengalaman travel yang saya tak sangka berjumpa orang, lain pula kali ini. Perempuan beragama Islam tudung labuh bertutup dan kadang-kadang berniqab membuat maksiat terbuka di hadapan orang ramai. Bila ditanya, rupanya pasangan ini belum ada ikatan yang SAH. Mashaallah! Bodohnya aku percaya pada pakaian dia.

Saya dulunya agak stereotaip dan cepat judge orang dari luaran tetapi pandangan saya terhadap agama/bangsa seseorang itu 100% berubah selepas mengembara.

Jangan hanya melihat seseorang itu dari segi luaran (penampilan) tetapi kenali hati budi seseorang itu dahulu. Sekian nukilan di pagi hari.

Effa Asyifa,
Pendosa yang inginkan Syurga


‘Saya Betul Menyesal’ – Tuan Rumah Minta Maaf Selepas Dikecam Tulis Nota Biadab Buat Rider

Sejak beberapa hari yang lalu, tular gambar satu parcel yang memaparkan alamat sebuah rumah dengan nota yang menyakitkan hati ditujukan buat rider dan pekerja kurier.

Perkongsian itu menerima pelbagai respons daripada netizen dan rata-rata menuduh tuan rumah itu sebagai seorang yang tidak beradab dan sengaja mencetuskan rasa marah kepada rider.

Gambar tersebut sedikit sebanyak telah mengguris perasaan mereka yang bekerja sebagai penghantar barangan dan makanan. Tidak cukup dengan kecaman, alamat rumahnya juga telah diubah dan dilabel dengan perkataan tidak baik di Google Maps.

Menerusi perkongsian saudara Shahruddin Helmy – Eddie di Facebook, beliau berkata tuan rumah tersebut telah menghubunginya dan mahu membuat permohonan maaf kerana khilafnya dan terlalu emosi disebabkan rider yang kerap tersalah hantar barangannya ke rumah lain.

Menurut Shahruddin, sebagai seorang yang juga bekerja dalam bidang penghantaran, beliau juga rasa terkesan dengan tulisan pada gambar tersebut.

“Kalau kena dekat saya, mungkin saya juga akan tularkan parcel ini supaya ia menjadi tauladan kepada pihak lain.

“Tetapi saya dikejutkan oleh 1 mesej diawal subuh tadi. Datangnya daripada follower FB saya. Beliau bercerita mengenai kesilapannya tentang tulis alamat di parcel tersebut dan beliau ingin memohon maaf secara terbuka.

Pada peringkat awal saya malas hendak menulis kerana saya dah lama tak menulis. Tapi memandangkan pemilik Facebook ini ingin meminta maaf, jadi saya rajinkan diri untuk menulis bagi pihak beliau,” ujar Shahruddin.

Tuan rumah itu berkata ini kali pertama dalam hidupnya ‘dikecam’ sedemikian. Semuanya bermula apabila rider penghantar barangan kerap tersalah hantar barangannya ke tempat lain. Kecewa dengan perkara itu menyebabkan beliau menulis alamat sedemikian.

“Siapalah kita ini sebagai manusia untuk menghukum kesilapan orang lain dan saya berharap pemilik parcel ini betul-betul insaf dan tidak akan mengulangi kesilapan yang sama.

“Di bulan Ramadan yang mulia ni harap kita semua dapat memaafkan kesilapan beliau dan memadam semua perkongsian dengan butirannya dan juga memadam nama beliau di Google Maps,” tambah Shahruddin.


“Saya Boleh Melihat, Mak”: Lihat Momen Dua Beradik Buta Ini Boleh Melihat Kali Pertama

Sonia dan Anita, dua adik-beradik di pendalaman India, kedua-duanya buta sejak lahir. Satu pembedahan mudah dengan kos USD$300, patut boleh memulihkan penglihatan mereka sejak lama dahulu; tetapi dengan gaji ibu bapa mereka sebanyak 17 sen satu jam melalui penanaman dan penuaian padi dengan tangan, ia tidak cukup untuk memenuhi keperluan harian.

Pelbagai kesukaran dihadapi 2 beradik ini, namun akhirnya mereka mendapat berita gembira.

Terima kasih kepada usaha yang dijalankan oleh 20/20/20, satu badan amal yang ditubuhkan untuk mengembalikan visi untuk kanak-kanak dan dewasa buta di beberapa negara termiskin di dunia, Sonia dan Anita dapat menjalani pembedahan yang mudah pada mata mereka. Apabila pembalut mata ditanggalkan, mereka dapat melihat dunia buat kali pertama, dan ia dirakam dalam sebuah video bersejarah.

“Saya boleh melihat, mak.” Kata Anita, 6 tahun, sebaik sahaja balutan matanya dibuka sambil memegang ibunya.


AirAsia Saiyan Tarik Diri Daripada MSC 2018 Sebagai Tanda Protes

AirAsia Saiyan mengambil tindakan menarik diri daripada Piala Asia Tenggara Mobile Legends (MSC) 2018 selepas layak ke pusingan separuh Akhir semalam.

Ianya sebagai langkah protes terhadap pihak penganjur, RevivalTV yang tidak memberikan slot separuh akhir kepada pasukan AirAsia Saiyan.

“RevivalTV menarik balik keputusan mereka untuk memberikan slot separuh akhir kepada AirAsia Saiyan selepas mendapat bantahan keras daripada pasukan Aerowolf Pro Team. Mereka meminta kami bermain satu perlawanan sebelum sah ke slot separuh akhir.

“Kami dengan pendirian teguh, percaya bahawa slot separuh akhir MSC adalah milik kami berdasarkan kontrak yang telah ditandatangani antara pihak kami dan pihak RevivalTV pada 24 Julai lalu,” kata AirAsia Saiyan.

Menurut AirAsia Saiyan lagi, pihak penganjur menjelaskan bahawa pasukan Aerowolf telah menandatangani kontrak yang berbeza dengan mereka pada 3 Julai 2018 semasa sidang media MSC 2018. Kontrak Aerowolf adalah dalam bahasa Indonesia dan mereka juga menunjukkan buku peraturan pertandingan yang baharu yang ditandatangani oleh pasukan Aerowolf dan RevivalTV.

Oleh itu, terdapat dua kontrak yang berbeza di antara pasukan yang terlibat dengan pertandingan MSC 2018, dan selepas perbincangan yang telah berlangsung selama 2 jam, cadangan untuk menyelesaikan masalah adalah dengan mengadakan satu match Best-of-1 di antara ASYN dan AERO untuk slot separuh akhir – dan sekiranya AirAsia Saiyan menolak cadangan tersebut, mereka akan secara rasmi ‘disqualified’ daripada MSC 2018.

Kejohanan MSC yang berlangsung sejak 27 Julai lalu disertai 10 pasukan terbaik Asia Tenggara serta menawarkan hadiah wang terkumpul melebihi RM400,000. Razali Andi Alfian ‘Gripex’ Firman, Herwin ‘Rush’ Baharuddin, Abdul Wandi, ‘Logan’ Abdul Kadir, Sofian ‘Penjahat’ Sultan dan Mohd Faris ‘Soloz’ Zakaria dan Ahmad Fuad ‘Fredo’ merupakan ahli pasukan AirAsia Saiyan.

Ada yang berpendapat perkara ini sudah dirancang sejak mula supaya pasukan dari Indonesia ini akan berada di peringkat final. AirAsia Saiyan juga akan mengambil tindakan undang-undang terhadap pihak RevivalTV atas dasar perbezaan kontrak yang ditandatangi di antara pihak ASYN, AirAsia Saiyan dan RevivalTV.

Apa pun AirAsia Saiyan sudah buat yang terbaik dan semua yang berlaku adalah ralat daripada pihak penganjur sendiri. Keadilan pasti akan ditegakkan kelak.


Saya Bukan Orang Baik-Baik, Patutkah Saya Berkongsi Cerita?

Seorang pembaca wanita menghantar PM pada saya.

Dengan izin beliau, saya kongsi sedikit ceritanya tanpa menyebut nama.

Beliau berminat mahu menulis dan berkongsi kisahnya sebagai pemandu teksi wanita. Semangatnya bertambah selepas membaca buku Aku, Dia Dan Rezeki tulisan Abang Long.

“Menarik!” kata saya. “Saya percaya banyak cerita inspirasi kehidupan yang Puan boleh kongsikan.”

“Memang banyak, Puan. Dan memang banyak yang saya nak tulis. Tapi saya risau orang mengata. Terutamanya kawan-kawan dan saudara mara saya. Iyalah, saya ni pun bukannya baik sangat. Nak tulis pula cerita baik-baik. Macam tak sesuai saja,” luahnya.

“Kita semua ni tak ada seorang pun yang betul-betul baik, puan. Tapi itu tak bermakna yang kita tak layak menyebarkan kebaikan pada orang lain,” saya cuba memujuk.

“Puan, saya bawa teksi dah tiga tahun lebih. Macam-macam kisah dan perangai manusia saya saksikan dalam teksi saya ni. Saya setuju dengan puan yang manusia ni tak ada yang sempurna baik.”

Saya hantar icon senyum, tanda saya sedang tersenyum.

“Tapi puan, setiap kali nak menulis, tangan saya jadi kaku. Saya terkenang diri sendiri. Nak cerita pasal orang, saya sendiri banyak cerita tak baik. Nak nasihat orang, saya sendiri sampai sekarang masih tak betul. Kalau puan tak keberatan, saya nak share sikit kisah hidup saya dengan puan.”

“Silakan, puan. Puan tulis saja. Saya akan baca,” balas saya.

“Saya ni asal orang senang. Keluarga kaya raya. Ayah saya pegang jawatan besar dalam sebuah syarikat besar. Mak saya pula businesswoman. Saya dua beradik je. Adik saya jauh lebih baik daripada saya. Sebab tu mak ayah saya lebih harapkan dia daripada saya. Saya ni boleh dikatakan anak derhaka. Cakap mak ayah langsung tak nak dengar. Tak nak sekolah. Melepak dengan budak-budak bukan-bukan. Masuk lokap berapa kali dah. Saya ni mujur tak hisap dadah saja. Tapi geng-geng saya ramai mat-mat dan minah-minah dadah ni. Saya fikir masa tu harta mak ayah saya nanti dapat kat saya juga.”

Ok… Saya sedikit sesak nafas membacanya.

“Saya kahwin lari. Elok saya habis pantang anak keempat, suami saya pula lari entah ke mana. Tinggalkan nota selamat tinggal untuk saya. Dah empat tahun digantung tak bertali. Saya bawa kes ni ke mahkamah, sangkut juga. Yang buatkan jiwa saya lebih menderita, anak-anak saya semua dah nampak sikap melawan macam saya dulu walaupun diorang kecil lagi. Terutamanya anak sulung dan kedua. Tapi saya rasa malu nak tegur diorang. Saya percaya ini balasan untuk saya.”

Saya masih tidak menjawab dan tidak bertanya umur anak-anaknya.

“Beberapa tahun lepas, mak ayah saya meninggal dunia. Kemalangan. Lepas tu adik saya terus ambil keputusan berhijrah ke Mekah dan tinggal di sana. Suami dia buat bisnes di Mekah. Bisnes arwah mak pula, partner mak ambil alih. Ada diorang wasiatkan beberapa harta pada saya dan adik. Yang adik saya, dia wakaf dan sedekahkan semua tinggalan tu. Yang saya pula… satu-satu habis… susah betul hidup saya rasanya. Ini, saya bawa teksi pun sebab nak cari duit. Anak-anak dah makin besar. Nak masuk sekolah lagi. Macam-macam belanja nak kena keluar.”

“Hidup saya memang susah, puan. Untungnya saya, Allah masih sayangkan saya. Adik saya tak pernah pinggirkan saya. Partner bisnes arwah mak pun sangat baik. Cuma saya saja yang malu dengan diorang. Seboleh mungkin saya elakkan daripada minta tolong diorang. Saya anggap, ini semua balasan Allah pada saya. Saya pernah dengar ustaz cakap, setiap kesusahan kita kat dunia ni, mungkin antara balasan atas kesilapan-kesilapan kita. Itu bukan bermakna Allah tak sayang kita, sebaliknya bila Allah beri balasan macam tu, kita akan kembali ingat Allah, sekali gus bertaubat atas dosa-dosa kita …”

Saya hanya menjawab, “Benar, puan… Allah Maha Kasih. Allah Maha Pengampun.”

“Macam itulah, Puan. Saya buka pekung saya ni. Malu sebenarnya ni. Tapi itulah. Saya nak bagitau yang saya ni teringin nak menulis cerita-cerita pelanggan teksi saya ni. Cerita baik-baiklah. Saya minat menulis. Tapi saya malu. Bukan malu dengan orang lain. Malu dengan diri sendiri. Bila baca buku-buku macam tu, jadi bersemangat nak kongsi. Tapi bila kenangkan cerita diri sendiri, memang sampai bila-bila saya tak kan menulis.”

Saya melepaskan nafas panjang. Dah tentulah beliau tak dengar. Saya hantar icon senyum sekali lagi.

“Puan aktif di FB? Mungkin saya boleh berkampung di wall puan nanti.” Itu antara respon yang mampu saya bagi.

“Tak aktif sangat, puan. Bawa teksi ni mana ada masa nak buka FB sangat. Ini pun sebab saya ambil cuti. Anak yang sulung buat hal kat sekolah. FB ni pun adik yang bukakan untuk saya.”

“Puan, kita akan berhubung lagi, insyaAllah. Jangan patah semangat. Kita semua sama saja. Kalaulah semua orang malu nak menulis dan berkongsi perkara-perkara baik sebab rasa diri tak baik, mungkin kita tak akan dapat langsung baca buku-buku dan tulisan yang baik-baik. Malah, mungkin kita tak akan dengar pun perkara yang baik-baik,” itu antara respon saya.

Beliau hantar icon senyum. “Saya setuju, puan…”

Selalu kita jumpa kisah-kisah macam ni. Kisah ‘malu’ nak berkongsi dan tunjukkan kebaikan sebab merasakan diri tak baik. Kadang-kadang, orang keliling pun buatkan kita rasa diri kita ni bertambah-tambah tak baik. Diminta kita menjadi sempurna dan mengukuhkan apa yang kita sedang usahakan sebelum berkongsi pengalaman dan sedikit ilmu yang kita ada. Mereka mahukan bukti; bukti yang masih belum pasti kita mampu beri atau tidak walaupun kita berusaha kuat untuk membuktikannya.

Manusia ni fitrahnya putih. Kita semua lahir dalam kebaikan dan sukakan kebaikan. Betul, iman kita senipis kulit bawang. Tak pernah ada seorang manusia pun yang terlepas daripada kesilapan, dan biasanya kesilapan itu akan menjadi pengajaran berharga bagi mereka, dengan hidayah dan kasih sayang Allah.

Lumrahnya juga kita mudah mengadili orang lain. Seolah-olah, si jahat akan kekal jahat dan si baik sepatutnya kena selalu baik. Mungkin atas sebab itulah ramai yang segan dan malu nak berkongsi perkara baik-baik.

“Anehnya manusia, lebih bimbang diejek ketika berbuat baik, berbanding ketika berbuat jahat. Anehnya manusia, tidak malu menyebarkan aib dan bersungguh-sungguh menyembunyikan yang baik.”

Semoga keyakinannya untuk menulis perkara-perkara kebaikan akan bertambah naik. Semoga kita sendiri tidak malu-malu lagi berkongsi apa saja perkara baik dan membuang jauh-jauh sikap menyebarkan yang aib.

Kita tak tahu apa-apa tentang kisah hidup orang lain, kan? Allah saja yang Maha Tahu.


‘Saya Bukan Penjenayah’ – Ali Puteh Kesal Karier Terjejas Hanya Kerana Krisis Keluarga

Kecoh semula isu Ali Puteh serta balu Arwah Abam, Siti Norhidayah selepas Ali Puteh gagal membayar tuntutan saman sebanyak RM60,000 sehingga menyebabkan mahkamah mengarahkan rumah arwah ibu Ali Puteh disita di Batu 10, Gombak.

Difahamkan isu ini sitaan rumah ini dibuat selepas Ali Puteh yang sepatutnya membayar saman RM60,000 itu memilih untuk membayar rumah secara ansuran. Walau bagaimanapun, sehingga kini masih belum terdapat sebarang bayaran dibuat kepada pihak Nor Hidayah.

A post shared by hidayah_hamzah (@hidayah_hamzahh)

“Memang tawaran saya tidak seperti sebelum arwah Abam meninggal dunia, rasanya sudah lebih kurang enam bulan saya tiada ‘job’. Sekarang saya berniaga di media sosial. Saya gunakan platform apa yang ada untuk cari duit.

“Jadi saya gunakan apa yang saya ada untuk selesaikan bayaran balu Abam. Saya kesal sebab saya bukan penjenayah, di mana saya digari dan dimasukkan dalam penjara, sebaliknya ini hanyalah urusan keluarga tidak membabitkan jenayah, jadi saya pelik sampai begini kerjaya saya terganggu.

“Saya merasakan ia tak adil. Tapi nak buat macam mana, saya harap bila bayaran sudah selesai, isu ini tidak berpanjangan,” katanya kepada Harian Metro.

Mengulas mengenai bayaran, Ali Puteh memaklumkan bakal membuat bayaran menjelang Aidilfitri yang bakal tiba ini.

Membincangkan soal rumah, Ali Puteh berpendapat rumah tersebut tidak boleh diserahkan kepada Nor Hidayah kerana rumah tersebut merupakan rumah pusaka milik arwah ibunya. Sehubungan dengan itu, Nor Hidayah tidak lagi campur tangan melibatkan rumah tersebut apabila bayaran tuntutan saman dibuat.

“Ada perselisihan faham mengenai rumah itu yang merupakan pusaka arwah emak saya. Banyak pula peguam bersuara dan saya juga sudah hubungi peguam balu Abam dan mereka minta saya jawab di mahkamah. Tapi saya malas nak teruskan hal ini di mahkamah lagi.

“Jadi kami tolak tepi perkara itu sebab mereka tak tahu apa jadi dengan keluarga kami. Dan selepas berbincang dengan kakak dan adik saya susulan rumah itu disita, kami akan sediakan bayaran saman untuk rumah itu secepat mungkin. Insya-Allah rumah itu akan selamat.

“Kalau selepas kami bayar pun dia mahu ambil rumah arwah emak saya itu, tidak tahulah. Kita sudah bayar, dia nak apa lagi? Sedangkan dia minta kami bayar sebab kami tak bayar saman lagi dan sebab itu ia disita. Tapi kami pelik bukannya sita harta saya sebaliknya harta arwah emak saya,” ulas Ali Puteh.

Ali Puteh sebelum ini turut memaklumkan sudah penat dikecam para netizen serta meminta Nor Hidayah berhenti untuk memfitnah beliau.


‘Saya Bukan Rampas Hak Orang’ – Julia Farhana Tiada Masalah Berkahwin Dengan Duda

Pelakon Julia Farhana telah dilabel sebagai ‘perampas’ kerana menjalin hubungan bersama bekas suami pelakon Lufya, Dr Che Muhammad Hafiz Che Baharum.

Kini, Julia Farhana sah bergelar isteri kepada Dr Che Muhammad Hafiz pada 14 Disember lalu di mana majlis perkahwinan itu dijalankan secara tertutup.

Dalam pada itu, menurut sumber, Juliana mengatakan dia tidak berasa malu dengan perkhawinannya bersama lelaki berstatus duda.

Bahkan, Julia Farhana atau nama sebenarnya Julia Farhana Marin menegaskan dia tidak mengambil hak orang, urusan jodoh adalah rezeki dan ketentuannya dari Allah SWT.

Sementara itu, Julia turut memuat naik foto perlahwinannya yang berlangsung di sebuah hotel dan dihadiri keluarga terdekat sahaja.

A post shared by Julia Farhana Marin (@juliafarhanamarin)

Menjengah ke ruangan komen, rata-rata rakan selebriti mengucapkan tahniah kepadanya dan mendoakan supaya rumah tangganya hingga ke jannah.

Bahkan, netizen turut tumpang bahagia dengan perkahwinan mereka dan mendoakan berkekalan hingga ke Syurga.

Sebelum ini, Dr Che Hafiz pernah mendirikan rumah tangga bersama pelakon dan penyanyi Lufya pada tahun 2016 namun jodoh tidak berpanjangan dan bercerai pada tahun 2020.

Hasil perkahwinan itu, mereka dikurniakan seorang cahaya mata iaitu anak perempuannya yang bernama Laana Haura.


‘Saya Bukan Warak’ – Aedy Ashraf Akhirnya Buka Mulut Isu Dakwaan Cium Wanita Di Kelab Malam

Sebelum ini, sebuah video tular memaparkan seorang pelakon lelaki tempatan yang mirip Aedy Ashraf di sebuah kelab malam sakan berpelukan dan menari serta bercumbu dengan seorang wanita.

Selapas lama berdiam diri, Aedy akhirnya membuka mulut mengenai isu tersebut dengan mengatakan bahawa dia hanya manusia biasa yang menjalani kehidupan sama seperti orang lain.

“Saya hanya manusia biasa, datang dari keluarga yang biasa-biasa, maksud saya bukan warak, membesar di ibu kota dan menjalani kehidupan sama seperti kebanyakkan orang lain.

“Sejujurnya, saya tidak perlu menjelaskan isu ini kepada sesiapa. Saya tidak berhutang dengan sesiapa, kecuali ibu saya.” katanya.

Menerusi laporan, Aedy turut mengambil pengajaran daripada kontroversi yang berlaku untuk tidak sewenang-wenangnya percayakan orang termasuk rakan sendiri.


‘Saya Bukanlah Mangsa Yang Baik’ – Amber Heard Akui Masih Sayangkan Johnny Depp

Amber Heard mungkin akan disaman sekali lagi oleh bekas suaminya Johnny Depp – walaupun beliau mengaku masih mencintai bekas suaminya yang beliau tuduh sebagai pendera, lapor CNN.

Pengakuan ini didedahkan dalam bahagian kedua wawancara eksklusif Heard bersama Savannah Guthrie dari NBC News. Ini merupakan wawancara yang pertama buat Heard sejak perbicaraan kes fitnah berprofil tinggi antara beliau dan Depp.

Apabila ditanya oleh Gutherie, selepas apa yang berlaku di antara kedua-dua selebriti ini, adakah beliau masih mencintai Depp.

Heard menjawab, “Saya sayang dia. Saya sayang dia sepenuh hati saya. Dan saya cuba yang terbaik untuk mempertahankan hubungan yang terputus dan saya tidak dapat.”

“Saya tidak mempunyai perasaan buruk atau niat buruk terhadapnya sama sekali,” tambahnya. “Saya tahu itu mungkin sukar untuk difahami atau mungkin sangat mudah untuk difahami jika anda baru sahaja menyayangi sesiapa.”

Dalam bahagian satu temu bual yang disiarkan pada hari Selasa, Heard berkata dia percaya ‘sebahagian besar perbicaraan ini dimainkan di media sosial’ dan bercakap tentang keganasan yang ditujukan kepadanya oleh penyokong Depp.

Dia lebih banyak bercakap mengenai persepsi orang ramai tentang dirinya selepas Gutherie bertanya kepada Heard tentang teks di mana Depp menjanjikan ‘penghinaan global sepenuhnya’ untuknya.

“Saya bukanlah mangsa yang baik, saya faham,” katanya. “Saya bukan mangsa yang boleh disenangi, saya bukan mangsa yang sempurna. Tetapi apabila saya memberi keterangan, saya meminta juri untuk mendengar saya dan mendengar kata-katanya sendiri yang merupakan janji untuk melakukan.”

Pada June 2 yang lalu, The Vocket melaporkan bahawa juri telah memutuskan untuk memihak kepada Johnny Depp dalam tuntutan mahkamah terhadap bekas isteri Amber Heard, di mana peguam Depp membuktikan bahawa Heard melakukan fitnah apabila mendakwa bahawa dia didera sebelum dan semasa perkahwinan mereka.

Dalam masa yang sama, pihak juri juga memihak kepada Heard, yang mendakwa bahawa dia telah difitnah oleh peguam Depp yang mendakwa dia menipu dalam kes penderaan.

Para juri mendapati Depp harus diberi ganti rugi $15 juta, manakala Heard harus menerima $2 juta.

Johnny Depp menang kes fitnah, Amber Heard diarah bayar ganti rugi RM65 juta. Rujuk pautan di bawah untuk membaca.

Johnny Depp Menang Kes Fitnah, Amber Heard Diarah Bayar Ganti Rugi RM65 Juta


Saya Cuba [email protected], Dan Ini Apa Saya Rasa

5 hari lalu, Amanz melaporkan Lazada kini telah mengintegrasi Taobao dalam laman web Lazada.

Secara teori, ini bermakna, pengguna boleh terus membeli barangan Taobao di Lazada.

Oleh kerana ada yang belum mengenali Taobao, izinkan saya bercerita serba sedikit.

Taobao.com adalah satu laman web e-commerce berbahasa Cina yang membolehkan pengguna membeli terus dari negara China.

Ianya adalah ‘adik’ kepada laman web Alibaba, dan tidak seperti Alibaba yang fokus kepada pembelian pukal, Taobao fokus kepada pembelian runcit.

Ramai menggunakan Taobao untuk mendapatkan barangan pada harga lebih murah, atau, mendapatkan barang yang tidak ada atau belum tiba di Malaysia.

Satu-satunya pengalaman saya dengan Taobao menyaksikan kos penghantaran lebih mahal daripada barang yang dibeli (haha!).

Sebenarnya saya yakin, boleh jer dapat barang + kos penghantaran yang berpatutan, tetapi sampai sekarang, belum sempat lagi buat eksperimen kedua.

Apabila berita Taobao sudah ada di Lazada, hati berkata, “Ini sudah baik!”

Sudahlah begitu, kos penghantaran [email protected] adalah flat rate pada RM7.99. Buat saya lebih tertarik.

Tanggapan pertama – barangan [email protected] ini lebih kepada produk ringan dan kecil seperti baju, permainan, aksesori telefon dan acuan biskut. Ketika ini sudah rasa lain macam.

Apabila melakukan carian, saya terkilan. “Alamak, ini ke result-nya?”

Produk lebih besar seperti kerusi Eames (banyak dijual di Taobao.com) tidak ada pun di [email protected].

Lalu saya beralih melihat barangan lain. Mencari… mencari… apa-apa yang menarik.

Untuk anda yang mencari baju ah moi yang chic, bolehlah cari di [email protected]. Atau mereka yang ingin buat kuih sempena raya akan datang, bolehlah riki-riki apa yang ada.

Buat pengetahuan semua, semua barangan ini datang terus dari China. Anda perlu menunggu 2 ke 3 minggu untuk terima item yang dibeli.

Untuk saya, setelah setengah jam klik klik, saya rasa… “Mehh, mungkin tidak.”

Pilihan barangan yang sedikit dan tiada variasi membantut mood untuk melihat lebih lanjut.

Lazada original lebih menggembirakan saya.

Sekurang-kurangnya, kalau layan flash sales hari ini, dapatlah juga induction cooker ke, mixer ke, atau periuk tefal ke.

(Best juga flash sales hari ini. Jangan lupa berada di depan laptop pukul 12 tengah hari dan 9 malam ini. Dapatkan di sini.)

Tetapi, akan datang, jika [email protected] menambah pilihan barangan (yang mana saya percaya mereka akan buat), saya mungkin tidak ragu-ragu untuk membeli belah di [email protected].

[email protected] masih baby, kita bagi masa.


‘Saya Dah Lock Nasi Akak’ – Jual Nasi Lemak Macam Baju Bundle, Cara Peniaga Ini Dipuji Netizen

Di zaman serba canggih ini, pelbagai cara telah digunakan oleh peniaga untuk meningkatkan jualan harian. Ada yang menggunakan kuasa sosial media untuk memastikan bahawa barangan jualan mereka dijual bukan sahaja secara fizikal, tetapi juga dengan cara maya.

Melalui sebuah perkongsian video yang dibuat oleh seorang pengguna media sosial, Jalal Misai, beliau memuat naik satu video di mana seorang peniaga nasi lemak telah menggunakan cara menjual seperti baju bundle.

Caranya mudah, dia hanya perlu membuat siaran langsung di akaun TikTok, beritahu lokasi gerainya dan para pembeli akan menempah nasi lemak terus daripada siaran langsung tersebut.

Zaman serba canggih ni, kenalah pandai manfaatkan teknologi.. Niaga nasi lemak dah macam jual baju bundle kena lock lock. 🤔 pic.twitter.com/phFkSOCrzC

— Jalal Misai (@jllmisai) February 28, 2023

Di dalam video tersebut, boleh dilihat bagaimana peniaga tersebut telah mengasingkan beberapa nasi lemak yang ditempah oleh pembeli melalui siaran langsung tersebut, “Saya dah lock nasi akak,” katanya.

Video tersebut telah mendapat lebih 200,000 tontonan dengan pelbagai komen. Kebanyakan netizen memuji cara beliau berniaga kerana bagi mereka ia adalah cara yang kreatif serta masih belum dilakukan penjual nasi lemak.

Patutlah ada kawan ofis rajin betul ngadap TT dari masuk keje sampai balik keje. Rupanya macam² dalam TT nie. Haha

Nasib baik lock, kalau main bid mau beratus² harga nasi lemak dia

— azuar yahya (@zoo_war) February 28, 2023

Aku suka peniaga yang macam ni, cakap pun sopan, cara pun kreatif. Semoga kita maju sama-sama.

— Psikologi Songsang (@psikosong) February 28, 2023

Tp customer mula dulu. Hehe Rezeki brother ni la.☺ Nak jd tiktokkersla camni. Tp xtaw nak jual apa..igt nak jual preloved baju isteri. Tp takut kena sebat blkg tengkuk plak. Almari sampai x muat da. Hahaha

— KHALIZKAGE (@elizkhaliz) February 28, 2023


Saya ‘Disetankan’ Oleh Anak Murid Sendiri Kerana Ingin Memanusiakan Dia

Semalam 17 Ogos 2016 adalah antara hari yang sangat menyedihkan dalam karier saya sebagai seorang guru.

Saya di’setan’kan oleh anak murid sendiri oleh kerana nasihat dan niat saya untuk memanusiakan dan tidak mahu disoal di akhirat kerana tidak menegur dan memperbaiki akhlak sesama muslim.

Pada waktu saya di kelas darjah 3, saya didatangi oleh seorang pelajar perempuan ketika saya khusyuk membuat saringan LINUS.

“Teacher, saya nampak Ahmad (bukan nama sebenar) pegang payudara Nurul (bukan nama sebenar)”.

“Teacher dengar aduan benda tak senonoh awak buat ni. Jelaskan dekat teacher sekarang”.

“Saya tak sengaja. Saya tercucuk dia sebab dia pukul saya dulu.”

Bila dengar sahaja perkataan tak sengaja, saya lega. Mungkin tiada niat seorang kanak-kanak berumur 9 tahun untuk melakukan gangguan / serangan seksual terhadap rakan sekelas yang juga seorang perempuan.

“Betul ke si Ahmad ni cucuk awak kat situ?”

“Ya. Petang semalam pun waktu sekolah agama di selak kain saya.”

“Jangan cuba reka cerita. Ini serius. Ada saksi?”

Si Ahmad diam. Datanglah budak yang pertama mengadu dengan saya.

“Saya terselak tak tinggi pun teacher. Setakat betis je”.

Saya urut dada sambil pandang muka mereka. Bagaimana budak sekecil ini mampu  dan mempunyai nafsu untuk bergurau begitu?

Saya ambil pembaris panjang dan ketuk sekuat hati di meja guru untuk mengalih perhatian semua anak murid.

“Dengar sini semua. Ada ke tak mak ayah awak semua terangkan bahagian tubuh badan yang tak boleh disentuh oleh orang lain?”

“Awak semua tahu ke pada setiap inci anggota tubuh awak ada bahagian sensitif dan tak boleh disentuh orang lain? Jelas ke tak pasal ni?”

“Jelas, teacher” dengan sekuat hati mereka.

“Antara lelaki dan perempuan ada batas pergaulan. Lelaki tak boleh sama sekali sentuh perempuan begitu juga dengan perempuan. Haram untuk sentuh lelaki! Ini amaran terakhir. Teacher tak nak dengar lepas ni salah seorang daripada kamu bergurau melebihi batas. Ini sangat serius dan ini adalah satu bentuk gangguan seksual”.

“Saya nak kamu bertiga jumpa Guru Penolong Kanan sekarang”.

Jadi saya serahkan kes ni kepada GPK. Lepas disoal siasat, mereka dibenarkan balik ke kelas dengan amaran terakhir.

Tidak meletakkan salah seratus peratus terhadap Ahmad sebab Nurul pun sama juga tiada batas ketika bergurau.

Saya kembali dengan tugasan dan kemudian didatangi lagi 3 orang murid perempuan menyerahkan saya sebuah buku.

“Ini buku nota Ahmad. Dalam ni dia ada tulis pasal teacher”.

Saya ambil buku tu. Baca. Dan saya sebak.

Dalam hati saya terlintas Ahmad mesti berdendam dengan saya. Saya duduk dan tiba tiba Ahmad datang.

“Saya ada ambil susu untuk kawan-kawan teacher” nada suara tenang.
“Good. Boleh teacher cakap dengan awak sekejap?”

Dia angguk dan saya pimpin tangan dia bawa ke perpustakaan. Saya meletakkan Ahmad seperti anak saya sendiri.

“Teacher nak awak cakap jujur Ahmad. Teacher tak akan marah awak tapi teacher nak tahu awak marah teacher ke?”

“Tak payah nangis, teacher tak akan marah awak. Cakap terus terang awak tulis?”
“Ya.”

“Apa perasaan awak masa awak tulis ni?”
“Malu dan marah”.

“Baik, teacher faham. Teacher tak salahkan awak. Teacher faham awak rasa malu dengan kawan-kawan awak sebab ni kan? Sebab teacher marah awak depan kawan-kawan kan?”

Dia angguk dan mula menangis teresak-esak.

“Dengar sini Ahmad. Awak marah teacher bersebab dan teacher marah awak pun bersebab. Awak faham kenapa teacher marah awak?”

“Awak ni budak yang sangat baik. Tiap pagi awak datang dekat kereta teacher tolong angkat barang-barang teacher. Awak sangat ringan tulang. Teacher sayang awak sebab awak budak baik.”

“Teacher juga tahu keadaan awak dekat rumah. Ayah awak bawak lori 2 minggu sekali baru balik rumah kan? ”

“Ahmad bayang ye kalau ayah takde kat rumah siapa akan jaga mak dan kakak?”
“Saya”.

“Kalau Ahmad kena jaga kakak dan mak, Ahmad tak boleh buat perangai macam ni. Ahmad suka kalau tengok kakak kena peluk dengan orang lelaki, disentuh pada tempat yang tak sepatutnya?”

“Teacher sanggup Ahmad kalau awak nak cakap teacher setan sekarang pun daripada esok-esok mak awak yang orang setankan sebab tak pandai jaga anak. Ingat pengorbanan mak yang terpaksa bekerja siang malam untuk sara awak. Jauh lagi perjalanan awak. Macam-macam orang yang awak akan jumpa. Lebih daripada apa yang awak jumpa kat sini. Awak faham kan?”

Dia mengangguk sambil genggam tangan saya kuat.

“Kalau awak berdendam dengan teacher, awak tak akan dapat ilmu daripada teacher. Jadi macam ni. Teacher seikhlasnya mintak maaf pada awak. Teacher tak bermaksud nak memalukan awak. Hanya nak bagi peringatan pada orang lain. Pada kawan-kawan awak yang benda ni sangat serius. Teacher maafkan awak dan harap awak tak ulang lagi benda ni”.

“Saya mintak maaf teacher. Saya salah. Saya tak sepatutnya buat macam tu.”

“Lain kali bila kawan perempuan pukul awak, jangan balas. Bagitau teacher, faham?”

“Dengar sini semua, lepas ni teacher tak nak dengar sesiapa pun mengejek Ahmad pasal kejadian pagi tadi. Kalau teacher dengar, siap kamu.”

Saya tanya Ahmad berapa duit dia bawa ke sekolah.

Saya hulurkan RM2 kepada Ahmad untuk mengembirakan hati dia.

“Ambil duit ni makan di kantin apa yang awak nak ye?”

Betapa sucinya kanak-kanak. Tiada hasad, tiada dengki. Ini pengajaran buat saya untuk menjadi lebih baik. Moga Allah ampunkan dosa saya dan permudahkan urusan untuk saya terus ikhlas mendidik.

Baca lagi: Sedang Kita Pantas Menyalahkan Guru, Apa Kata Za’ba Tentang Ibu Bapa


‘Saya Doa Tokoh Jahat Ini Dapat Dihapuskan’ – Orang Jepun Sihir Putin Guna Anak Patung

Takeo Takashi, paderi berusia 200 tahun dan ketua sebuah kuil Shinto di Prefektur Chiba, tidak jauh dari ibu negara Jepun, Tokyo terkejut apabila salah seorang pengunjung memberitahunya mengenai satu penemuan aneh di salah satu pokok suci. Penemuan itu adalah sebuah anak patung jerami dengan potret wajah Presiden Rusia, Vladimir Putin tertanam di dalam batangnya.

Anak patung itu tergantung di salah sebuah pokok dengan paku dan benang merah. Manakala di dalam anak patung itu terdapat sekeping kertas yang mengandungi nama penuh Putin, tarikh lahir, dan kutukan bertulis, “Saya berdoa agar tokoh jahat ini dapat dihapuskan.” Difahamkan bahawa anak patung jerami dengan muka Putin di bahagian kepala di buat dengan tujuan untuk santau pemimpin yang bertanggungjawab ke atas perang yang berlaku di antara Rusia dan Ukraine.

Di kota Matsudo, yang mempunyai populasi kurang daripada 500,000 orang, beberapa kuil dilaporkan menjumpai beberapa anak patung jerami yang dituju kepada beberapa orang. Aktiviti menyihir ini telah meningkat secara drastik sejak Mei 2022 dan difahamkan bahawa 10 anak patung Putin sudah ditemui di sana.

“Semasa saya kecil, saya melihat anak patung sumpahan tersangkut di pokok berhampiran kuil beberapa kali. Tetapi kutukan terhadap Putin sering dilaporkan, sasarannya terlalu spesifik, dan saya tidak pernah mengalaminya sebelum ini,” kata Katsuaki Nose, Timbalan Ketua Polis Matsudo, kepada VICE World News.

Sentimen ke atas Putin di Jepun mula meningkat sejak Rusia menyerang Ukraine. Menurut tinjauan pendapat April 2022 yang dijalankan oleh akhbar Asahi Shimbun, 73.7 peratus responden di Jepun menyokong sekatan ekonomi terhadap Rusia kerana menyerang Ukraine. Manakala 88 peratus responden berpendapat Rusia melakukan jenayah perang.

Takahashi berkata beliau faham mengapa sesetengah penganut Shinto marah terhadap Putin dan mengutuk presiden Rusia tersebut. Namun apa yang dikesalkan olehnya adalah mengapa anak patung itu diletakkan di sebatang pokok dianggap sangat penting untuk pemujaan agama Shinto, salah satu agama tradisional Jepun.

“Dalam ajaran kita, pokok suci adalah tempat tinggal roh ghaib. Sebab itu pokok-pokok itu dilindungi,” katanya kepada VICE World News. Memasukkan paku ke dalam batang, menurut Takahashi, boleh merosakkan pokok, malah boleh mereputkan akarnya. Lebih-lebih lagi jika niat mengutuk, maka tenaga negatif itu boleh merosakkan pokok keramat.

“Jika pokok itu mati, maka dalam ajaran Shinto kesejahteraan kampung yang dinaungi roh juga boleh terganggu,” katanya.

Lihat bagaimana 30 bomoh di Indonesia serang Israel guna sihir dan roket ghaib. Rujuk pautan di bawah untuk membaca.

Lihat Bagaimana 30 Bomoh Di Indonesia Serang Israel Guna Sihir Dan Roket Ghaib


‘Saya Halalkan Perbuatan Mereka’- Pengarah Urusan Jawab Isu Mydin Dipecah Masuk Oleh Mangsa Banjir

Sejak Sabtu lalu, bencana banjir telah berlaku di sekitar Lembah Klang dan beberapa negeri lain. Malah, kita turut dikejutkan dengan berita mangsa banjir pecah masuk kedai serbaneka untuk mendapatkan bekalan makanan.

Cawangan Mydin di Taman Sri Muda Shah Alam antara kedai serbaneka yang dipecah masuk. Menyedari hal tersebut, pihak Mydin dalam satu kenyataan mengatakan menghalalkan barangan keperluan yang diambil oleh mangsa banjir tersebut.

Mydin menghalalkan mereka yang memecah masuk premisnya di Taman Sri Muda Shah Alam kerana mereka ingin meneruskan kelangsungan hidup kerana bantuan yang lambat tiba dan bukan dengan niat sebaliknya : Pengarah Urusan pic.twitter.com/vNJdqxfP00

— Mohd Redzuan Abdul Manap (@redzuanNewsMPB) December 21, 2021

Menerusi kenyataan rasmi tersebut, Datuk Wira (Dr.) Haji Ameer Ali Mydin yang merupakan pengarah urusan Mydin tidak menyokong tindakan tersebut tetapi disebabkan keadaan darurat mungkin menyebabkan mereka bertindak seperti itu.

Tambahnya, dirinya menghalalkan mereka yang melakukan perbuatan tersebut dengan niat untuk meneruskan kelangsungan hidup kerana bantuan yang lambat tiba dan bukannya dengan niat sebaliknya.

Semalam, pihak Mydin turut menghantar 5 tan lori berisi biskut untuk para mangsa banjir di kawasan Taman Sri Muda.

Bagi anda yang terlepas keadaan terkini banjir, klik pautan di bawah untuk ketahui lanjut.

Lapar Dan Mahu ‘Survive’, Mangsa Banjir Di Taman Sri Muda Terpaksa Pecah Masuk Kedai Serbaneka

Terperangkap Dan Mahu Tingkatkan Capaian Bantuan, Netizen Lancarkan #DaruratBanjir Di Twitter

Angkatan Tentera Malaysia Turun Bantu Mangsa Banjir Tanpa ‘Restu’ Pihak Atasan


AirAsia Sambung Semula Penerbangan Bermula Hari Ini

AirAsia menyambung semula penerbangan domestik yang dijadualkan hari ini di Malaysia, dan akan diikuti oleh Thailand (1 Mei 2020), Filipina (16 Mei 2020), dan Indonesia (7 Mei 2020), tertakluk kepada kelulusan oleh kerajaan.

Perkhidmatan ini akan berjalan dengan kawalan kesihatan yang ketat dan mengamalkan protokol penjarakan sosial.

Penyambungan semula penerbangan ini adalah untuk beberapa laluan domestik terpilih, manakala penerbangan ke destinasi antarabangsa akan disambung semula secara berperingkat, apabila keadaan bertambah baik dan sehingga sekatan perjalanan ditarik balik oleh kerajaan.

Pengerusi Eksekutif Kumpulan AirAsia Datuk Kamarudin Meranun dalam satu temubual berkata fleksibiliti merupakan kunci model perniagaan AirAsia. Asas yang kukuh dan hubungan erat dengan pembekal dan rakan seperjuangan membolehkan AirAsia kembali terbang dengan semangat yang lebih kuat dalam masa yang mencabar ini.

“AirAsia bekerjasama secara aktif dengan semua pengawal selia, kerajaan tempatan, pihak berkuasa penerbangan awam dan kesihatan.

“Kami juga mematuhi panduan daripada Pertubuhan Kesihatan Sedunia (WHO) dan Organisasi Penerbangan Awam Antarabangsa (ICAO) untuk memastikan standard tertinggi dalam setiap penerbangan.

“Kami menasihatkan para tetamu untuk memakai topeng muka dan mengamalkan langkah-langkah perlindungan yang disyorkan secara universal termasuk penjarakan sosial dan menjaga kebersihan diri di tahap tertinggi.

“Semua pesawat kami yang dilengkapi dengan Penapis Udara Kecekapan Tinggi (HEPA) standard hospital juga akan melalui prosedur pembasmian kuman secara menyeluruh selepas setiap penerbangan,” katanya.

Dalam masa yang sama, Kamaruddin turut menambah bahawa AirAsia sedang dalam usaha untuk mempelbagaikan pendapatan dalam situasi pandemik COVID-19. Mereka dilaporkan telah mengembangkan perniagaan digital dan sampingan seperti Santan, Teleport dan BigPay.

Tambahan daripada itu, selain menawarkan perkhidmatan bawa pulang, Santan juga telah melancarkan perkhidmatan pandu-lalu untuk memenuhi permintaan yang semakin meningkat dalam tempoh kawalan pergerakan.

Untuk berita lebih lanjut mengenai AirAsia, klik pautan di bawah.

AirAsia Tawar Bantu Peniaga Tempatan Sediakan Platform Dalam Talian Secara Percuma

Derma Dengan Ikhlas, Inisiatif AirAsia Bantu Mereka Yang Memerlukan Ramadan Ini

Tidak Setuju Dengan Kredit Penerbangan, Netizen Mahu AirAsia Berikan ‘Full Refund’


‘Saya Harap Kamu Faham…’ – Fahmi Reza Tolak Pelawaan TMJ Untuk Berjumpa

Pelawaan Tunku Mahkota Johor (TMJ) Tunku Ismail Sultan Ibrahim untuk mengadakan pertemuan empat mata dengan aktivis politik dan artis satira, Fahmi Reza nampaknya tidak menjadi kenyataan apabila Fahmi menolak untuk berjumpa dengan Tunku Ismail.

Sebelum ini, Fahmi Reza ada memuat naik satu grafik yang menunjukkan perbezaan di antara Tunku Ismail dengan Pemangku Raja Pahang Tengku Hassanal Ibrahim Alam Shah dalam menerima satira politik.

Selepas itu, Tunku Ismail memuat naik satu hantaran di laman Twitter miliknya yang mengandungi mesej permohonan maaf yang dihantar kepada Fahmi kerana menyekat beliau di laman Twitter dan berharap untuk berjumpa secara empat mata dengan Fahmi.

Sorry. Harap kita dapat jumpa. Saya suka jumpa anti monarch ni semua. Interesting. Tanya @Marina_Ibrahims 👍🏻🏴 https://t.co/QLRMUwNdYk pic.twitter.com/NUBKUPc33u

— HRH Crown Prince of Johor (@HRHJohorII) July 27, 2022

“Sorry. Harap kita dapat jumpa. Saya suka jumpa anti monarch ni semua. Interesting. Tanya @Marina_Ibrahims,” kata Tunku Ismail mempelawa Fahmi Reza dalam ciapannya di laman Twitter semalam.

Bagaimanapun, pelawaan Tunku Ismail ini ditolak oleh Fahmi Reza dengan alasan bahawa dia tidak mahu berjumpa dengan kumpulan elit politik atau pun mereka yang datang dari kelas pemerintah, kerana tidak mahu dilihat bias atau rapat dengan mana-mana pihak.

— Fahmi Reza (@kuasasiswa) July 27, 2022

“Saya lebih senang kakal sebagai seorang aktivis yang independen. Harap kamu faham kenapa saya tolak jemputan kamu. Kalau kita berjumpa, macai-macam akan label saya ‘baru TMJ’ lah pulak nanti,” kata Fahmi membalas mesej pelawaan yang dihantar oleh Tunku Ismail.

Perbualan di antara Fahmi dan Tunku Ismail mendapat pelbagai reaksi pengguna maya. Sebahagian orang menyatakan bahawa Fahmi bersikap kurang ajar kepada Tunku Ismail, manakala yang lain pula memuji sikap Tunku yang tenang.

— Fahmi Reza (@kuasasiswa) July 26, 2022

Sebelum ini, Tengku Hassanal turut menunjukkan sikap terbuka dalam menerima kritikan apabila menyatakan minat terhadap karya grafik Fahmi Reza. Dalam hantaran terbaharunya di laman Instagram, Tengku Hassanal turut meminta orang ramai tidak membuat laporan polis terhadap Fahmi Reza.

“Tak perlu lapor polis. Saya sebenarnya suka grafik itu,” tulisnya.

Dalam karya terbaharu Fahmi, dengan berlatar belakang warna kuning, ia menunjukkan seorang pemuda bertengkolok melakukan tekan tubi dengan kata-kata “Push-up 4 tasik chini” yang merujuk kepada kempen media “cabaran tekan tubi untuk alam sekitar” tahun lalu, yang baginda sendiri muat naik di laman sosial miliknya.

Satira Fahmi ini hadir apabila Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (Unesco) berkata Tasik Chini – tasik kedua terbesar di Malaysia – tidak lagi memenuhi kriteria sebagai rizab biosfera.

Pemangku Raja Pahang suka grafik Fahmi Reza, minta ‘kaki report’ jangan buat laporan polis. Rujuk pautan di bawah untuk membaca.

Pemangku Raja Pahang Suka Grafik Fahmi Reza, Minta ‘Kaki Report’ Jangan Buat Laporan Polis

Projek Forest City Johor Gagal? Ini Jawapan Tunku Mahkota Johor


‘Saya Harap Ratu Masuk Syurga’ – Arab Saudi Tahan Lelaki Tunai Umrah Untuk Ratu Elizabeth II

Seorang lelaki Yaman yang telah menunaikan umrah untuk Ratu Elizabeth II agar  pemimpin Empayar British itu dipermudahkan dalam perjalanannya ke syurga telah ditahan oleh pihak berkuasa Arab Saudi.

Peserta umrah itu telah memuat naik video ke media sosial. Dalam video itu, dia dilihat menghampiri Masjidil Haram sambil membawa sepanduk bertulis “[Saya] pergi umrah berdoa untuk Ratu Elizabeth II. Semoga arwah mendapat syurga yang terindah di sisi Allah SWT” dalam bahasa Inggeris dan Arab.

Dia ditahan polis pada Isnin tengah hari, setelah video tersebut tular di Arab Saudi. Menurut kenyataan Kementerian Dalam Negeri Arab Saudi, “Petugas keamanan Masjidil Haram menangkap seorang warga Yaman melalui video, yang terlihat membawa sepanduk di dalam masjid. Dia ditangkap kerana melanggar peraturan ibadah umrah. Dia telah diproses secara sah dan dirujuk kepada pendakwa raya,” sambungnya.

Umrah adalah ibadah sunnah bagi umat Islam. Ia ibadah yang tidak diwajibkan, tetapi mendapat pahala kerana mengerjakannya. Semasa umrah, jemaah biasanya akan mendoakan kepada sanak saudara yang telah meninggal dunia.

Jemaah umrah dan haji sering melaungkan slogan, atau bergambar sambil membawa sepanduk yang mengandungi doa ketika beribadat di Mekah. Bagaimanapun, keselamatan di tempat suci itu diperketatkan berikutan laporan bahawa wartawan Israel menyusup masuk ke Mekah untuk membuat liputan aktiviti haji pada Julai.

Ratu Elizabeth II meninggal dunia di Istana Balmoral, Scotland, pada Khamis minggu lalu. Pemergiannya meninggalkan kesedihan, dan menuai kontroversi di seluruh dunia.


‘Saya Ingat Semua Tentang Awak’- Perkongsian Detik Jumpa Bekas Suami Di PPV Raih Perhatian Netizen

Saat ini, program vaksinasi sedang dijalankan dan boleh dikatakan rakyat Malaysia memberikan kerjasama dengan mengambil suntikan vaksin bagi mengawal penularan wabak COVID-19.

Terbaharu, seorang pengguna Instagram Alia Nur Shafira telah berkongsi video bertemu secara tidak sengaja dengan bekas suaminya yang sudah berpisah sejak 3 tahun lalu di sebuah Pusat Pemberian Vaksin.

A post shared by Alya shafira (@alianurshafira)

Menerusi video tersebut, bekas suaminya masih mengingati maklumat peribadi Alia apabila dia yang bertugas sebagai sukarelawan membantunya mengisi borang pengambilan vaksin di kaunternya.

Perkongsian video itu mendapat perhatian netizen dan menjengah ke ruangan komen, rata-rata netizen terkejut kerana bekas suaminya masih ingat butiran peribadinya dengan baik.

Sis ni dah bercerai dengan ex husband dia 3 tahun lepas. Pergi PPV tak sangka dapat kaunter yang ex husband dia jaga.

Part dia ckap perlukan ic tak ? “tak perlu, saya ingat semua tentang awak”

Me: 😭😭😭🔪💔💔💔🔪💔😭😭😭🔪💔🔪💔 hurrrtttt 😭😭 pic.twitter.com/7eJ2hymrsd

Some people love each other but they don’t meant to be together 🥺 I love how positive they are. Semoga baik2 sahaja hendaknya. https://t.co/BsxMGnM8Ae

Bukan itu sahaja, para netizen turut berasa terharu melihat Alia dan bekas suami yang masih layan antara satu sama lain dengan baik. Malah, rata-rata netizen turut tertanya-tanya mengapa mereka berdua berpisah.

Para netizen turut mendoakan yang terbaik baik Alia dan bekas suaminya. Apa pun, semoga mereka tetap bahagia dengan kehidupan mereka dan juga pilihan yang telah dipilih.

Sementara itu, kami kongsikan beberapa artikel berkaitan video yang viral pada pautan di bawah ini.

Berdasarkan Kisah Benar, Filem ‘Ayla The Daughter Of War’ Yang Menyayat Hati Ini Jadi Bualan Netizen

Miliki Wajah Yang Kacak, Segelintir Pengguna TikTok Mahu Pesalah Ini Diberi Peluang Kedua

‘Bergaya’ Sebagai T-Rex Untuk Mengambil Vaksin, Perkongsian Gambar Ini Curi Perhatian Netizen


Saya Jutawan Sebelum Usia 27 Tahun Bukan Kerana Menang Loteri. Ini Rahsia Saya

Anton Ivanov adalah seorang jutawan luar biasa yang memperolehi kekayaan melalui cara old-fashioned. Kejayaannya itu membuatkan kita sedar bahawa kita juga mampu menjadi jutawan sekiranya tahu pengurusan kewangan dan nilai wang.

Orang sering tidak percaya apabila dapati dia jutawan sebelum usia 27 tahun. Ramai orang fikir dia menang loteri, atau menang kes saman di mahkamah, atau mewarisi kekayaan keluarga.

Realitinya, Anton Ivanov adalah seorang lelaki biasa yang bertindak dan berfikir luar biasa hingga menjadi seorang jutawan. Kini, dia berkongsi tip-tip membina kekayaan di blognya, Financessful.com

Saya jadi jutawan sebelum hari jadi saya yang ke-27. Habit dan prinsip saya yang menjadikan saya kaya.

Saya dilahirkan di Moscow, Rusia pada tahun 1987. Saya tinggal bersama keluarga di Rusia hingga saya berusia 15 tahun.

Semasa kami berpindah ke San Diego, California, saya melihat ramai orang kaya di situ. Ini membangkitkan keinginan saya untuk jadi seperti mereka.

Keluarga saya dari golongan kelas pertengahan. Jadi saya tidak fikir ibubapa saya bagus dengan kewangan. Mereka selalu penat apabila pulang ke rumah selepas waktu bekerja tamat.

Itu membuatkan saya nekad untuk tidak mahu menjalani kehidupan yang sama dilalui oleh ibu bapa saya. Saya tidak mahu menjadi hamba kerja 9 pagi hingga pukul 5 petang setiap hari.

Semasa di sekolah menengah ketika berusia 16-17 tahun, saya mula bekerja sambilan di San Diego dengan gaji minima. Dan itulah permulaan saya mula menyimpan duit.

Saya tamat sekolah menengah pada usia 18 tahun. Saya mula fokus mencari wang dan permulaan membina portfolio pelaburan saya dengan membuka akaun Roth IRA (Individual Retirement Arrangement) iaitu pelan simpanan persaraan tanpa dikenakan cukai di bawah undang-undang Amerika.

Semua wang yang dikumpul disimpan di dalam akaun tersebut. Dan pada usia 19 tahun, saya memaksimakan contribution dalam akaun Roth IRA.

Pada usia 20 tahun, saya memutuskan untuk menyertai Navy kerana kebaikan dari segi kewangan. Saya memilih Jepun kerana saya akan menerima banyak elaun dan bonus kerana ditempatkan disana.

Perbelanjaan saya disana juga begitu sangat rendah. Saya tinggal di perumahan kerajaan, kebanyakan masa saya makan di atas kapal. Rutin ini membolehkan saya menyimpan hingga 60% dari gaji yang diterima dan semua itu akan dimasukkan ke dalam akaun pelaburan saya.

Pada waktu itu juga saya mula meminati pelaburan hartanah dan mahu pelbagaikan bentuk pelaburan. Ia mengambil masa beberapa tahun saya menyimpan duit untuk membeli hartanah pertama saya di San Diego ketika berusia 22 tahun.

Hartanah kedua saya ialah jenis duplex apartment iaitu 2 apartment di dalam satu bangunan yang saya beli di awal tahun 2014 ini di usia 26 tahun.

Habit nombor 1 saya ialah frugal lifestyle iaitu gaya hidup berhemat (jimat).

Sentiasa memulakan pelaburan seawal mungkin. Tiada nombor ajaib atau hari ajaib atau masa ajaib untuk menentukan masa pelaburan yang sempurna. Sebenarnya masa itu adalah sekarang.

Saya tahu apa yang saya mahu, saya cari apa yang saya perlu lakukan, dan saya track progress saya setiap hari, minggu, bulan dan juga tahun.

– Transcribe oleh Editor The Vocket dari video Yahoo! Finance.

Sambungan kisah Anton Ivanov: 20 Pengajaran dan 5 Prinsip Membina Kekayaan Gaya Jutawan Muda Anton Ivanov


Saya Kongsikan 6 Langkah Boleh Mudahkan Anda Bila Sambung Master Dan PhD

Oleh sebab saya ada sedikit pengalaman, taklah details mana dan tak expert mana. Di sini saya nak kongsi beberapa tips sebelum korang sambung belajar di peringkat pascasiswazah sama ada master atau PhD.

Cara yang BETUL adalah; awak pergi dulu ke universiti yang awak minati dan periksa degree awak tu diterima atau tidak (ikut terma syarat uni tersebut). Layak atau tidak dengan bidang yang awak nak sambung.

Tak boleh sesuka hati tukar laluan bidang tanpa bukti yang konkrit.

Contoh: Awak bidang Matematik, tiba-tiba nak ke laluan Linguistik.

Bila universiti yang awak pilih (tanpa daftar lagi) dah sahkan degree awak lulus digunapakai untuk bidang yang awak pilih, maka bermulalah step penting ini:

Maksudnya, awak kaji siapa doktor/pensyarah di jabatan atau fakulti yang dipilih.

Cara terbaik adalah tanya student yang dah belajar di situ tentang doktor-doktor berkenaan.

Cara lebih baik adalah berjumpa sendiri dan bersembang dengan pensyarah di situ. Bina bonding yang baik. Bila dah terbina, cubalah tanya-tanya skop kajian apa yang mereka fikirkan bagus. Mana tahu rezeki, tiba-tiba dapat tajuk tesis cadangan.

Awak tak tahu nak kaji tentang apa? Maka, bukalah library online universiti terbabit dan lihat tajuk tesis yang sudah sedia ada.

Bila sudah ada tajuk cadangan yang anda cenderung, maka carilah pula SOROTAN LITERASI atau nama lainnya, kajian-kajian terdahulu.

“Pendekatan guru dalam pelaksanaan Kurikulum ABC di negeri XYZ.”

Maka, awak kena cari semua kata kunci berkaitan ‘pendekatan guru’, ‘pelaksanaan kurikulum’, ‘kurikulum ABC’ dan yang berkaitan.

Cari di web perpustakaan online tu. Atau cari di jurnal online. Atau OPAC mana-mana universiti yang awak boleh pergi.

Bila dah keluar list, pergilah ke perpustakaan dan tengok dengan mata kepala sendiri.

Kemudian, sesi membaca. Bacalah kesemua yang berkaitan dan part paling penting sekali adalah keluarkan kesimpulan, kefahaman awak dari kajian-kajian yang telah dibaca tu.

Contoh: Kajian A – rumusannya: hanya tumpu pada skop pengajaran guru di wilayah OPQ. Kajian B – sentuh bab integriti. Kajian C – ulas isu murid tidak memahami. Dan seterusnya.

Awak nak kaji tajuk sekian-sekian tu kenapa? Itu yang awak kena highlight.

Relate dengan isu terkini atau ada kontroversi telah timbul

“Menteri katakan dalam sidang akhbar bahawa Kurikulum ABC tidak relevan lagi.”

Maka, itu mungkin boleh jadi antara isu yang mencetuskan kepada sebuah kajian. Ada sebab dan alasan kukuh.

Baca: Berbekalkan Ijazah, Gadis Ini Dapat Sambung PhD Dan Biasiswa Belajar Di Australia

Pergi ke perpustakaan dan belek tesis yang telah berjaya. Lihat pada bab pertama atau pendahuluan. Itulah proposal.

Belajar langkah-langkah penulisan proposal. Kalau nak lebih padu, sertailah bengkel-bengkel penulisan tesis yang dianjurkan universiti terbabit. Ada diajar.

Bawa kepada supervisor yang anda telah pilih sendiri. Berikan draf proposal untuk beliau nilai dan periksa, kritik dan saran. Buat pembetulan dari saranannya.

Buat dan buat, sehinggalah, ulang jumpa dengan supervisor tersebut hingga beliau berpuas hati.

Nak padu lagi, jumpa semua supervisor di fakulti tersebut, tanya pandangan. Ini kerana, boleh jadi ketika pembentangan proposal anda nanti, mereka yang akan jadi examiners.

Sekarang, awak boleh daftar dengan hati yang sedikit lega setelah proposal dah ada, supervisor dah ada, supervisor dah puas hati dengan proposal.

Sekali lagi diulangi, jangan terburu-buru daftar kerana proses menyiapkan proposal mungkin akan berlanjutan hingga setahun lamanya.

Tapi, jika awak daftar setelah proposal di tahap seperti di atas, awak akan untung TIGA benda:

a) Jumlah tahun belajar secara rasmi di universiti tersebut
b) Kos yuran setiap sem yang perlu ditanggung.
c) Tak perlu tangguh mana-mana sem hanya kerana pening dengan pembikinan proposal yang tak lulus-lulus.

Selamat sambung belajar.
Muhammad Rusydi

Baca lagi: Diuji Sakit Kanser Ketika Siapkan PhD, Ini Cabaran Sepanjang Saya Di Australia


‘Saya Lega Sangat’ – Puteri Sarah Memfailkan Penceraian Dengan Syamsul Yusof

Pelakon, Puteri Sarah Liyana akhirnya memfailkan penceraian terhadap suaminya, Syamsul Yusof di Mahkamah Syariah Kuala Lumpur hari ini.

Puteri Sarah kelihatan memakai pakaian serba hitam semasa berada di mahkamah ditemani adik lelaki dan perempuan.

Sejurus tiba di pekarangan kompleks mahkamah, dia diserbu oleh kumpulan media yang menunggu kehadirannya bagi liputan kes penceraiannya. Pihak media juga sempat menanyakan beberapa soalan sebelum dia masuk ke dalam mahkamah.

Puteri Sarah menyatakan bersemangat kerana adik beradiknya bersamanya dan kelihatan sangat tenang. Dia turut berpesan untuk mendoakan urusannya di mahkamah.

A post shared by Puteri Sarah Liyana Megat (@puterisarahliyana)

Untuk makluman, Syamsul menggemparkan peminatnya apabila membuat pengakuan melalui video dirinya sudah bernikah dengan Ira Kazar di Thailand berwalikan bapa mentuanya,  Kazar Saisi.


‘Saya Mahu Dengar Daripada Mulut Dia Sendiri Kenapa Dia Lawan Arus’- Anak Mangsa Nahas SUKE

Seperti yang kita sedia maklum,penunggang motosikal yang melawan arus sehingga menyebabkan kematian seorang penunggang ‘superbike’ di Lebuhraya Sungai Besi Ulu Kelang (SUKE) berhampiran Ulu Kelang sudah pun menyerahkan dirinya kepada pihak polis.

Terbaru, anak kepada mangsa nahas tersebut menyuarakan hasratnya mahu berjumpa dengan penunggang motosikal tersebut selepas dimaklumkan pihak polis berhubung tindakan suspek yang menyerah diri.

Memetik Harian Metro, Muhammad Hafidz Ahmad Fadzil, 36, mendedahkan bahawa beliau mahu mendengar sendiri alasan daripada individu tersebut yang menunggang motosikal secara melawan arus hingga mengorbankan bapanya, Ahmad Fadzil Omar Azzadin, 62.

“Saya juga dimaklumkan pegawai penyiasat kes bahawa individu itu mengalami kecederaan akibat kemalangan berkenaan. Polis memaklumkan supaya saya menangguhkan hasrat bertemu lelaki terbabit memandangkan kesihatan lelaki itu tidak mengizinkan.”

“Namun, saya tetap mahu bertemu penunggang motosikal itu. Saya mahu mendengar daripada mulut dia sendiri, kenapa dia menunggang melawan arus,” ulas beliau secara lanjut.

Tambah Muhammad Hafidz lagi, beliau berasa sangat terkilan dengan tindakan suspek serta ahli keluarganya yang tidak tampil menjelaskan perkara yang berlaku serta meminta maaf kepadanya sekeluarga meskipun kejadian itu menjadi bualan ramai di media sosial.

Bahkan, keluarga beliau juga sudah reda dengan apa yang berlaku dan boleh memaafkan si pelaku. Dalam pada itu, Hafidz  mengucapkan terima kasih kepada rakyat Malaysia yang banyak memberikan kata semangat serta komen positif kepada mereka sekeluarga terutama sekali ibunya.


‘Saya Miliki Rumah Yang Cantik, Kereta, Dan Kerja Sebelum Dokumentari Al-Jazeera’-Rayhan Kabir

“Saya memiliki rumah yang cantik, kereta, kerja yang bagus dan kewangan yang stabil. Namun segalanya berakhir selepas saya muncul dalam dokumentari itu (Al Jazeera),” luah Rayhan Kabir.

Itulah luahan Rayhan Kabir kepada laman berita Bangladesh, Dhaka Tribune baru-baru ini dalam satu temu bual yang diadakan selepas pengusirannya dari Malaysia.

Beliau sebelum ini diusir daripada Malaysia selepas membuat kemunculan dalam dokumentari kontroversi Locked Up In Malaysia Lockdown terbitan Al Jazeera dan ditahan hampir selama sebulan kerana komen yang diberikannya.

Mengimbas kembali mengenai apa yang perlu dilaluinya sebelum ini, Rayhan bukan saja menjelaskan beliau kehilangan segala-galanya namun turut mendedahkan dia tidak dihubungi oleh sesiapa pun daripada Al Jazeera selepas ditangkap.

Rayhan bagaimanapun menjelaskan ianya adalah pilihannya sendiri untuk tidak menutup muka dan kekal sebagai anonymous dalam dokumentari tersebut.

Hal itu katanya kerana apa yang dilakukannya dalam dokumentari tersebut tidak melanggar undang-undang negara ini dan tidak menyangka akan meletakkan dirinya dalam masalah seperti yang berlaku sebelum ini.

“Bercakap mewakili masyarakat bukanlah perkara asing dalam hidup saya kerana pernah berbuat demikian banyak kali sebelum ini.

“Bagaimanapun, saya tidak pernah terfikir yang bercakap tentang kebenaran akan membawa masalah sebanyak ini kepada saya,” katanya.

Justeru itu Rayhan dalam temu bual tersebut menjelaskan akan membuka buku baru dalam kehidupannya dan tidak lagi akan menoleh ke belakang.

Antara yang bakal dilakukannya selepas ini adalah untuk menyambung pengajian peringkat tinggi berkait undang-undang pendatang asing (migration law) dan  bekerja untuk memastikan hak pekerja asing terjaga.

Baca kembali saga antara Rayhan Kabir dan netizen Malaysia sebelum ini yang pernah kami kongsikan di pautan di bawah.

Netizen Meluat Lelaki Bangladesh Ini Cuba Raih Simpati Walaupun Mengaku Mereka Adalah PATI

Laporan Salah Al Jazeera Bangkitkan Kemarahan Rakyat Malaysia

Kepulangan Rayhan Kabir Ke Bangladesh Disambut Dengan Air Mata Kegembiraan


‘Saya Nampak Ramai Orang Cedera Dan Meraung’ – Mangsa Kongsi Pengalaman Terlibat Kemalangan LRT

Tarikh 24 Mei 2021 merupakan ‘hari hitam’ buat perkhidmatan LRT sejak 23 tahun apabila satu kemalangan terjadi melibatkan dua buah tren telah mengakibatkan 116 penumpang cedera, manakala 47 orang lagi cedera parah.

Kemalangan tersebut berlaku berhampiran Stesen KLCC pada pukul 8.45 malam membabitkan tren dari Gombak dipandu secara automatik membawa 213 orang penumpang dengan sebuah lagi tren kosong yang mempunyai pemandu dari Kampung Baru.

Beberapa pengguna LRT yang terlibat dalam kemalangan telah berkongsi pengalaman mereka melalui ciapan di Twitter. Situasi pada malam itu penuh dengan panik, trauma dan kecederaan sana-sini di dalam LRT tersebut.

Aku terus skip cerita masa detik2 kejadian tu berlaku. Mcm biasa la penumpang khusyuk main phone. Rata2 semua pegang phone termasuk aku. Aku siap snap lagi gambar sblm kejadian berlaku. Ini suasana sblm kemalangan. pic.twitter.com/oyrAD6J9or

— 🇵🇸🇲🇾💛محمد خيري❤ (@Qyrie666) May 25, 2021

Menurut salah seorang mangsa, beliau telah masuk ke dalam Tren bernombor 40 sekitar pukul 8.10 malam, namun tren tersebut tidak bergerak dalam tempoh 10 ke 15 minit. Beberapa minit kemudian, setelah tren mula bergerak dan secara tiba-tiba tren berhenti mengejut menyebabkan ramai penumpang terpelanting dan terhempas ke lantai tren.

Setelah 10-15 saat, beliau membuka mata dan mula perasan ramai orang sudah pengsan dan mengalami kecederaan. Ada juga mangsa yang meraung akibat trauma dan kesakitan. Beliau juga ternampak ada juga mangsa dalam keadaan panik cuba membuka pintu untuk keluar dari tren.

Ada mangsa yg terus pengsan dan ada yang meraung. Masa tu mungkin fikiran aku sama ngan org lain. Bantuan belum sampai lagi tau. Aku masa tu fikir kalau la meletup tren ni,apa jd? Dah la dalam terowong ni. Allahu.. Masa tu masing2 mcm panik. Ada yg paranoid dan cuba bukak pintu.

Ketika itu, beliau sudah mula overthinking dan merasakan mangsa-mangsa yang lain turut berfikiran yang sama kerana semua orang sudah panik dan gelisah sambil menunggu bantuan sampai.

“Kalau meletup ni macam mana.. Ke terbakar,” kata beliau yang terbaring lemah di lantai.

Beliau masih lagi teringat-ingat keadaan mangsa yang patah hidung, muka berkelumuran darah terkena kaca ketika itu. Kini Qyrie masih dalam proses untuk pulih dari trauma yang beliau alami ekoran kemalangan dahsyat tersebut.

Everyone is getting panic as the blood flows everywhere 🥵#LRT #KelanaJayaLine #TrainNo40 #FromKLCCToKampungBaru #EmergencyBreak pic.twitter.com/DGJg5G0UME

— Lim Mahfudz (@LimMahfudz) May 24, 2021

Menurut seorang lagi mangsa , ramai penumpang yang sedang duduk terpelanting mengenai penumpang lain yang sedang berdiri ketika itu, manakala penumpang yang sedang berdiri pula terpelanting sesama sendiri.

Impak pelanggaran dua buah tren itu juga menyebabkan cermin pada kedua-dua bahagian kiri dan kanan tren pecah lalu mencederakan penumpang yang berhampiran.

At last! Rescue team is arrived 🤧 pic.twitter.com/DRwzzBuzip

Setelah terperangkap hampir 30 minit, operator Rapid memberikan kebenaran untuk keluar daripada tren menggunakan laluan bawah tanah. Pasukan penyelamat telah pun bersiap sedia di stesen LRT KLCC bagi memberikan rawatan kepada semua mangsa yang cedera.

Menurutnya lagi, beliau dapat lihat ramai mangsa cedera dan cedera parah, bahkan ada juga yang terus pengsan tidak sedarkan diri ketika operasi menyelamat berjalan kira-kira satu jam.

Lim Mahfudz bersyukur kerana dirinya tidak mengalami sebarang kecederaan yang serius. Namun tragedi pada malam itu menjadi igauan ngeri yang beliau tidak pernah sangkakan akan berlaku di dalam hidupnya.

Takziah diucapkan kepada semua mangsa yang terlibat dalam tragedi kemalangan tren yang berlaku baru-baru ini. Semoga semua mangsa segera pulih seperti sediakala.

Ribuan terima kasih turut diucapkan kepada semua petugas yang bertungkus-lumus menyelamatkan semua mangsa cedera dan terperangkap di dalam tren pada malam kejadian.

Anda boleh baca lagi artikel-artikel yang kami kongsikan mengenai kemalangan LRT paling teruk ini melalui pautan di bawah.

Pemandu ‘Cuai’ Bawa Salah Arah Jadi Punca Kemalangan – Menteri Pengangkutan

Netizen Tidak Setuju Mangsa Kemalangan LRT Hanya Diberikan Pampasan RM1,000

Tular Isu Perlanggaran LRT, Peguam Ini Jelaskan Hak Sebagai Penumpang Yang Terlibat


‘Saya Ni Sukarelawan Bukan Kerja Tetap’ – Netizen Dakwa Abang Viva Mulai Ungkit Soal Bantuan

Sebut mengenai Abang Viva, pasti ramai yang akan mengenalinya. Berjaya digelar hero oleh para netizen selepas berhempas pulas membawa bot menaiki Perodua Viva membantu mangsa banjir di Melaka antara yang membuatkan nama beliau menjadi sebutan.

Tidak terhenti dengan misi banjir di Melaka, Abang Viva atau nama sebenarnya Azwan Omar turut aktif dalam membantu mangsa banjir di beberapa kawasan lain termasuk di Kedah dan juga Shah Alam pada Disember tahun lalu.

Bersempena dengan musim banjir pada berlaku pada minggu ini, nama Abang Viva kembali ‘diseru’ netizen yang mahukan beliau turun padang membantu mangsa banjir di negeri bahagian Pantai Timur.

Dalam pada itu, lain ceritanya apabila Abang Viva dikatakan sedikit berbeza selepas berkahwin apabila mulai meluahkan mengenai bantuan yang pernah dilakukan beliau menerusi perkongsian Tiktok @chaiyoe9.

Luahan hati abang viva,dah takde modal katanya nk tolong selamatkan mangsa banjir,pakai duit sendiri je,.rehat la abang viva,setiap daerah dah ada agensi keselamatan,kalau nk tolong pum tolong kawasan berdekatan,tak perlu modal yg besar,.#luahanhati #abgvivaviral

“Hari itu pergi Kelantan dan Terengganu saya habiskan untuk minyak dan tol sahaja sudah hampir RM1,000.

Kalau saya ini ada elaun tak apa juga. Masalahnya kena fikir juga saya ini sudah berkahwin, ada anak dan bini. Nak kena bagi makan. Saya ini sukarelawan bukannya ini kerja tetap saya. Korang tak boleh pertikaikan saya turun atau tidak” luah Abang Viva.

Luahan Abang Viva dalam usaha untuk memberi penjelasan walau bagaimanapun kurang disenangi segelintir netizen. Malah terdapat netizen yang berpendapat nada suara Abang Viva juga sudah berlainan dalam meluahkan soal membantu mangsa banjir sejak sudah berkahwin.

Dalam pada itu, isterinya yang dikenali sebagai Evanoza Zakaria turut tampil mempertahankan suaminya dengan memaklumkan suaminya bukan mahu mengungkit namun sekadar mahu orang ramai memahami situasi suaminya sahaja.

Meskipun dibebani dengan komitmen, Abang Viva menerusi semakan terbaru Facebook Azwan Omar turut tampil membantu mangsa banjir di Kampung Matang, Terengganu.

Lebih menarik, beliau kini turut hadir bersama pasukan beliau yang turut bersama membantu mangsa banjir.

Sebagai usaha untuk memudahkan urusan beliau serta mangsa banjir, Abang Viva dilihat turut menyertakan nombor akaun beliau untuk orang ramai menghulurkan bantuan kepada Pertubuhan Gerakan Kebajikan Abang V-Va.

Didodakan semoga segala urusan pasukan Abang Viva dalam membantu mangsa banjir yang terkesan dipermudah sekaligus membolehkan usaha murni kumpulan ini diperluaskan kelak.


AirAsia Sedia Untuk Tingkatkan Pendapatan Dengan Membeli Bisnes Digital

Berjaya menjadi syarikat penerbangan kos rendah terbaik di Asia dan popular seluruh dunia, AirAsia nampaknya nampaknya bakal mula melebarkan sayap dalam meningkatkan pendapatan syarikat dengan memasuki industri bisnes digital.

Difahamkan pelan ini dibuat selepas melihat kepada perkembangan industri digital. Pemilikan syarikat ini secara tidak langsung berpeluang menawarkan pendapatan sehingga 25% dalam jangka masa panjang buat AirAsia.

Menurut Tan Sri Tony Fernandes, setakat ini pihak mereka masih mencari bisnes digital yang berpotensi untuk dikembangkan serta membuat keuntungan. Mengulas mengenai pemilikan, kerjasama secara pemilikan bersama atau penggabungan dan pengambilalihan.

Baca lagi: Laman AirAsia.com Bakal Ditubuhkan Sebagai Syarikat Berbeza


‘Saya Pakai Hijab Untuk Menyamar’ – Wanita Rusia Kongsi Pengalaman Selepas Berjaya Ceroboh Merdeka 118

Tidak ada erti ‘gayat’ dalam dirinya; Angela Nikolau berkongsikan cerita yang luar biasa semasa mendaki Menara Merdeka 118 di akaun Twitter miliknya.

Angela dan teman lelakinya, Ivan Beerkus sebelum ini telah dipanggil oleh pihak berkuasa kerana menceroboh Merdeka 118 Disember lalu.

Menurutnya, oleh kerana bangunan itu begitu megah di tengah-tengah bandar yang menakjubkan, Angela terus jatuh cinta pada pandang pertama semasa melihat Merdeka 118 dan memang memasang niat mahu menawan puncak menara tersebut.

Malah, dia sanggup menyewa sebuah apartment di hadapan menara itu dan menghabiskan beberapa minggu di apartment itu untuk mencari butiran penting yang perlu diketahuinya sebelum menaiki menara tersebut.

⚡The time has come and I'd love to share the giga story how I climbed the incredible Merdeka 118⚡

Couldn't help adding @steveaoki music here as it was playing in my head when I was standing on top of the world.Feel the dizziness of being there with me

Back to the story👇 pic.twitter.com/PYtwbzLX9T

— Angela Nikolau (@AngelaNikolau_) January 4, 2023

“Hari X – Saya memulakan misi. Saya memakai tudung, cermin mata dan pakaian seragam pembina atau kontraktor untuk kelihatan tidak ketara. Saya berlari sehingga 32 tingkat pertama dan menyebabkan saya overheated. Jadi, saya terpaksa baring di atas lantai konkrit dengan berbogel untuk menyejukkan diri sedikit. Saya minum semua air yang saya ada,” ujarnya di laman Twitter.

“Pada masa itu, saya berehat dan menyedari bahawa saya telah dikesan! Anda patut lihat muka saya apabila dikesan. Kemudian, mimpi ngeri bermula di mana saya tidak dapat meregangkan kaki semasa di dalam kotak konkrit kecil semasa baring di atas lantai. Saya tidak tahu untuk berbuat apa lalu saya menghabiskan lebih daripada 20 jam di sana.

Tambah Angela lagi, selepas 25 jam di dalam menara itu, dia tidak mempunyai makanan, air bahkan tidak tidur. Dia masih tidak dapat meregangkan kakinya serta seluruh badannya yang kaku dan sakit. Angela turut mengatakan dia tidak boleh bersuara atau menangis kerana takut didengar oleh pekerja di sana dan diserahkan ke pihak keselamatan. Itu adalah masa yang paling teruk buatnya.

6/ 3 hours later I thought that if I didn't start moving, I'd be too weak to finish the mission. I needed to brace myself and start doing something. Luckily the workers had a break and I could come out and run to the spire! This is me standing inside the spire.

Bagaimanapun, 3 jam kemudian, dia menguatkan semangatnya untuk bergerak ke tempat kejadian untuk menyelesaikan misi. Pada masa itu, pekerja Menara Medeka 118 berehat untuk makan, jadi dia berpeluang keluar dan berlari ke puncak menara.

Jelasnya, dia memakai ‘backpack’ seberat 15 kg dengan menaiki menara setinggi 53 tingkat itu membuatnya rasa penat sehingga tidak dapat merasakan atau mengangkat tangannya.

“Semangat saya naik apabila saya melihat pemandangan itu! Ia adalah musim hujan jadi saya menjangkakan awan susu dan landskap kelabu. Sebaliknya saya melihat kecantikan sinaran matahari dan yang luar biasa. Ia adalah keajaiban peribadi saya. Saya berasa segar dan bertenaga semula. Semuanya berbaloi!,” katanya lagi dengan penuh semangat.

“Pendakian ini adalah yang paling sukar dalam hidup saya dan saya tidak pasti saya akan dapat melakukannya lagi. Tetapi keindahan yang luar biasa saya lihat boleh membuat jadi kenangan serta dapat berkongsi dengan anda. Saya akan melancarkan NFT khusus untuk Merdeka 118 esok – saya mahu orang lain turut sama memiliki pencapaian ini.

Selain itu, Angela berkata, dia menghormati undang-undang di setiap negara walaupun kadang-kadang dia menceroboh undang-undang tersebut. Bahkan, dia sangat berhati-hati untuk tidak menyebabkan sebarang kerosakan di tempat kejadian. Dalam pada itu, dia turut mengatakan matlamatnya adalah untuk mencipta seni dan kenangan yang tidak dapat dilupakan dengan merakam detik-detik bangunan tertinggi di dunia.

Di dalam video itu, Angela juga menambahkan muzik daripada DJ Amerika, Steve Aoki kerana lagu itu bermain di kepalanya semasa berdiri di atas dunia tersebut.